Biznis i finansije 156/157: Male firme u borbi za rast – Između državnih šaltera i krupnog kapitala - Biznis i Finansije\nHome\tTekstoviNovi brojevi\tBiznis i finansije 156/157: Male firme u borbi za rast – Između državnih šaltera i krupnog kapitala\nBiznis i finansije 156/157: Male firme u borbi za rast – Između državnih šaltera i krupnog kapitala\nby bifadmin 25. decembra 2018.\nNa ličnim sposobnostima sve počinje ali se tu uvek i ne završava. Činjenica da je u Srbiji potrebno pojednostaviti čak 1750 admnistrativnih procedura nije jedini razlog zbog kojeg preduzetnici smatraju da pokrenuti i održati firmu u domaćim okolnostima zahteva natčovečanske sposobnosti, umesto da uslovi omoguće prosečno sposobnom čoveku da živi od sopstvenog posla. Ko uspe na na tržištu uprkos državnoj „podršci“, dolazi u situaciju da mu je lakše da nađe finansijere nego potrebne radnike, koji masovno odlaze u inostranstvo. Čak i oni kojima je globalno poslovanje „u opisu“ posla, poput IT industrije, zbog slabosti domaćeg okruženja i pritiska krupnog kapitala iz sveta, suočavaju se sa objektivnim granicama za rast, kada ili prodaju firmu ili se i sami sele iz Srbije.\n8. Blekrok – kompanija u senci političkih promena u Nemačkoj: Imamo toliko novca, da više ne znamo gde da ga uložimo!\nU pozadini rasprava o posledicama po nemačku politiku nakon najave o povlačenju aktuelne kancelarke Angele Merkel, „isplivala“ je priča o do sada široj javnosti potpuno nepoznatom investicionom fondu „Blekrok“, kojeg mediji nazivaju „najmoćnijom svetskom kompanijom za koju nikada niste čuli“ a najžešći kritičari „kompanijom koja poseduje svet“.\n10. Poslovne žene na Bliskom Istoku i u Turskoj: Uspešne žene u muškom svetu\nMada u islamskom svetu većina žena i dalje mora da se izbori za pravo da radi, u proteklih 15 godina broj zaposlenih žena je porastao sa 100 na 150 miliona, a njihova zastupljenost je sve veća i u javnom i u privatnom sektoru. Svesne da u preduzetništvu imaju veće šanse da iskoriste svoje obrazovanje i sposobnosti, sve više žena osniva sopstvena preduzeća, pa je danas preko trećine tehnoloških startap firmi na Bliskom Istoku u njihovom vlasništvu, a za više od trećine je povećan i broj žena preduzetnica u Turskoj u poslednjih pet godina.\n14. Promena prirode rada: Ulagači će tražiti obrazovane, a ne jeftine radnike\nZašto niske zarade više nisu garancija za priliv i zadržavanje stranih investicija, kako se Srbija kotira na globalnom tržištu radne snage, na koji način nove tehnologije menjaju definicije malih i velikih firmi, kao i o tome zašto je potreban novi društveni dogovor na globalnom nivou, razgovarali smo sa Simeonom Djankovim, direktorom Izveštaja o svetskom razvoju za 2019. Svetske banke.\n16. Kako su poslovali domaći holdinzi u 2017: Više „ćerki“ firmi, manje zaposlenih\nPrethodne godine se uvećao broj ekonomskih grupacija i povezanih firmi u njihovom sastavu, ali su one zapošljavale skoro 2.500 radnika manje, dok je ukupan broj zaposlenih činio nešto više od četvrtine svih zaposlenih u domaćoj privredi. Najviše povezanih pravnih lica je poslovalo u sastavu Delta Holdinga, najprofitabilniji je bio NIS, dok je EPS, uprkos visokim prihodima, bio najveći ukupni gubitaš.\n20. Prva inicijalna ponuda akcija na Beogradskoj berzi: Operacija uspela, šta je s pacijentom?\nPrvi put otkada je nanovo uspostavljena Beogradska berza jedna kompanija uspela je da se listira putem prikupljanja kapitala i tako ispuni osnovnu funkciju ovog tržišnog mehanizma. Ovaj istorijski momenat za domaće tržište kapitala ostao je u senci činjenice da se čitav proces odvijao „na mišiće“, u više nego nepovoljnom investicionom ambijentu satkanom od nezainteresovanosti države i njenih odumrlih institucija. Stoga su i očekivani pozitivni efekti ovog procesa ostali više nego upitni.\n22. Da li će Švedska zakonski obavezati banke da primaju gotovinu: Hvali kartice, drži se keša\nŠvedska, koja je na korak do potpunog bezgotovinskog plaćanja, u zadnji tren je zaključila da ukidanje keša i nije tako dobra ideja, jer šta će se desiti ako sajber napadi unište energetski sistem? I dok su bankari već istesali ražanj za debelog zeca koji je po njihovoj procjeni gotovo izašao iz šume, računajući da je ukidanje gotovine gotova stvar, zabavu je pokvario guverner Švedske centralne banke, Stefan Ingves, koji je zatražio da se zakonom obavežu najveće banke da moraju nastaviti primati keš, jer između ostalog to je pitanje i nacionalne bezbjednosti.\nTemat – Male firme u borbi za rast: Između državnih šaltera i krupnog kapitala\n27. Stavovi najuspešnijih preduzetnika u Srbiji i svetu o poslovnoj klimi: Malobrojni, ali ključni za napredak\nMada najuspešniji domaći preduzetnici kao jednu od najvećih prepreka za brži rast ističu otežan pristup spoljnim izvorima finansiranja, podjednako kao i najbolji preduzetnici u svetu nastoje da ulažu u stalno inoviranje svog poslovanja i u kvalitetan kadar. Ovogodišnje istraživanje „EY Preduzetnički barometar“ pokazuje i da je skoro dve trećine najboljih preduzetnika u Srbiji spremno da svojim znanjem i iskustvom pomognu mladima koji su tek na početku preduzetničke karijere. Ovaj rezultat posebno ohrabruje ako se ima u vidu da preduzetnici, iako malobrojni u svakom društvu, predstavljaju glavne pokretače napretka.\n30. Koristi za MSP od predstojeće optimizacije administrativnih procedura: Reforme u saradnji sa privredom\nMikro, mala i srednja preduzeća su najosetljivija na velike troškove, rasipanje resursa, duge i neizvesne periode čekanja, obilaske šaltera ili nelogično visoke naknade. Upravo zato je cilj trogodišnjeg Projekta za unapređenje poslovnog okruženja u Srbiji, koje sprovodi Međunarodna finansijska korporacija (IFC), da se smanji administrativno opterećenje, olakša i pojeftini poslovanje ali i poboljša investiciona klima i uklone prakse koje negativno utiču na razvoj konkurencije. „Očekujemo da krajnji rezultat bude takav da će za njega moći da se kaže kako je sprovedena najopsežnija optimizacija administrativnih postupaka u Srbiji u poslednjih nekoliko decenija”, ističe Tomas Lubek, regionalni menadžer IFC za centralnu i jugoistočnu Evropu.\n32. Nedostatak kvalifikovanih radnika glavna kočnica za domaće preduzetnike: Laške naći finansijera, nego radnika\nUspešnim domaćim preduzetnicima je postalo lakše da nađu finansijere nego radnike koji im trebaju, uprkos svim radnim povoljnostima koje nude. Problem više nije samo u deficitarnim profilima, već u trendu da se radna snaga u Srbiji ubrzano osipa zbog masovnog odlaska u inostranstvo, pre svega mladih. Nemoguće je stvoriti „zalihe“ radnika, ali naši sagovornici preporučuju da se potrebni kadrovi „rezervišu“ još dok se školuju.\n34. Unutrašnja mobilnost radne snage i deficitarna zanimanja: Zaposlenje kao relativna kategorija\nDok osobe školovane za malo tražene profesije godinama „čame na birou“, oni sa popularnim zanimanjima obično imaju po nekoliko poslova. Lakše zapošljivi kadrovi radije se opredeljuju za velike kompanije nego za manje firme, ili su i sami preduzetnici, što je čest slučaj među zanatlijama. Mada mala i srednja preduzeća i u Beogradu imaju ogromnih teškoća da nađu i zadrže odgovarajuće radnike, onima u manjim mestima je još teže jer većina mladih, ako ostaju u Srbiji, uglavnom hrle ka glavnom gradu.\n38. Ulaganje investicionih fondova u MSP – primer iz prakse: Brak je bio dobar ako je srećno razveden\nIskustvo u saradnji globalnog investicionog fonda Serbia Impact Fund i zrenjaninskog preduzeća Gomex, koja se uspešno odvija već više od decenije, prema rečima obe strane zasniva se na istom odnosu kakav zahteva dobar brak. Za razliku od života, u ovakvom poslovnom braku srećan kraj obavezno podrazumeva razvod kojim će biti zadovoljna oba partnera.\n40. Koje su granice rasta domaćih IT preduzeća: Boj bije globalni kapital, a ne srce u junaka\nOve godine je u Srbiji osnovano više programerskih preduzeća nego ikada pre, ali na putu od početnika do velike kompanije, najuspešnijim domaćim IT firmama treba u proseku više od decenije. Usled snažnog delovanja globalnih faktora na domaću informatičku industriju i slabosti domaćeg okruženja, naša preduzeća se suočavaju sa objektivnim granicama rasta, pa radi dalje internacionalizacije poslovanja najčešče uključuju strane partnere ili sele aktivnosti van Srbije. Trenutno, osam od 10 vodećih programerskih kompanija na našem tržištu su u stranom vlasništvu. One privlače i najstručnije kadrove, jer za razliku od vremena Mandušića Vuka, danas ubojitu pušku dobija samo onaj ko dobro plati za nju.\n56. Prit Alame, osnivač i direktor kompanije Nortal: Živimo u ekonomskom eksperimentu\nPrit Alame, jedan od predvodnika estonskog informatičkog talasa, koji je na prelazu između dva milenijuma skrenuo pažnju čitavog sveta na preduzimljivost i inovativnost ove male severnoevropske države, smatra da aktuelna ekonomska situacija u svetu ne može da traje još dugo. Niko ne zna šta će se desiti jednom kada dođe do preokreta, ali jedno je sigurno – za učesnike u IT industriji „neće biti zime” pod uslovom da pažljivo biraju svoje poslovne bitke, tvrdi Alame. Naš sagovornik je osnivač i direktor Nortala, velike tehnološke kompanije fokusirane na strateške promene iz Talina, koja već dvanaest godina ima svoju kancelariju i razvojni centar u Srbiji.\n60. Kako se renoviraju zgrade u starom Beču: Kada se udruže država i građanska inicijativa\nSvako ko je bio u Beču imao je prilike da se uveri u dobru očuvanost starog centra, i brigu koja se ulaže u zaštitu i promociju spomenika nekadašnjeg carskog grada. Ipak, današnji uhodani mehanizam izdavanja dozvola i subvencija za renoviranje, kao i za novogradnju, rezultat je višedecenijskog iskustva, u kome su važnu ulogu imale i građanske inicijative. Restauratorske radove uglavnom obavljaju specijalizovani preduzetnici, koji su svoj zanat prenosili s kolena na koleno i zato su danas izuzetno cenjeni.\n62. Kako industrija dostave hrane utiče na restorane i kućno kuvanje: Da li je kućna kuhinja mrtva?\nJedna od usluga „na klik“ koja doživljava vrtoglavi rast popularnosti je naručivanje hrane za dostavu. To utiče ne samo na poslovanje restorana i profesionalnu organizaciju pripreme i isporuke obroka, već i na promenu navika kada je reč o našim kućnim kuhinjama. Novi, industrijski pristup pripremi hrane otvara i neka nezgodna pitanja, kao što su: gde je tačno napravljen obrok koji se tako brzo stvorio na vašem pragu, zašto kuhinjsko osoblje radi u uslovima opisanim u Dikensovim romanima i da li milenijalci zaista ne umeju niti žele da nauče da kuvaju?\n64. Vladimir Popović, Ingram Micro: Veliki su „otkrili“ jugoistočnu Evropu\nVodeće tehnološke firme u svetu su sve zainteresovanije za Srbiju i okolne zemlje u regionu, kaže Vladimir Popović, direktor beogradske kancelarije kompanije Ingram Micro, globalnog distributera informatičkih poslovnih rešenja. Mada je domaće IT tržište znatno napredovalo u poslednjih pet godina i konkurencija je sve veća, još uvek ima puno prostora za rast zahvaljujući velikom broju kvalitetnih kadrova, ali i uspešnih inovativnih kompanija, „među kojima su mnoge postale naši partneri“, ističe Popović.\n68. Šta ćemo jesti za desetak godina: Nemoguća hrana iz naučničke kuhinje\nIzraz „nemoguća hrana“, za mnoge naučnike, a posebno bio-tehnološke kompanije, upućuje na „superhranu“ – namirnice koje u sebi spajaju do sada nespojiva svojstva kako bi se značajno unapredilo ljudsko zdravlje, a koje će prema prognozama preplaviti tržište u narednoj deceniji. Onima koji bi tu hranu trebalo da jedu, nakon što se iole upoznaju sa recepturom, izraz „nemoguća hrana“ može poprimiti i drugačija značenja.\n70. Inovativni građevinski materijali: Nauka kuću gradi, ruše je investitori\nEkološka i energetska održivost postali su najvažniji zahtevi savremene građevinske industrije, zbog kojih je razvoj inovativnih materijala u gradnji postao svojevrsna multidisciplinarna nauka u kojoj podjednako učestvuju arhitekte, inženjeri, fizičari, matematičari i hemičari. Ukoliko bi se danas započelo sa gradnjom zgrade od ekoloških i energetski efikasnih materijala, procenjuje se da bi njeno prvo renoviranje bilo tek za 75 godina. Ali oni su isplativi na duži rok, a to ne odgovara građevinskim investitorima koji žele niske troškove i brzi povraćaj sredstava, bez obzira da li grade u zemljama u razvoju ili u razvijenim državama, ističe nemački arhitekta Benjamin Krik.\n72. Biljke na crnom tržištu: Rat lala\nPrema procenama Interpola, godišnja vrednost nelegalne trgovine zaštićenim vrstama biljaka i životinja u svetu iznosi oko 10 milijardi dolara, što je svrstava među prvih pet ilegalnih aktivnosti po profitabilnosti. Cene zaštićenih biljaka najviše zavise od njihove retkosti i potražnje na tržištu, a zbog pojedinih se vode i trgovinski ratovi. Srbija je za retke biljke uglavnom tranzitna zemlja, ali i neke od onih domaćih, koje nam se čine običnim, mogu biti veoma skupe.\n76. Najpopularnije društvene mreže u 2018: Revolucija i kontraevolucija\nNajnovije istraživanje o rasprostranjenosti društvenih mreža pokazuje da je Facebook i dalje najpopularniji, ali da bi uskoro mogle da ga „smene“ aplikacije za besplatno komuniciranje koje zadaju velike muke telekomunikacionim gigantima, kao i platforme zasnovane isključivo na vizuelnim sadržajima. Povratak „slikovnoj“ komunikaciji na račun tekstualnih sadržaja nije jedini razlog za upitanost da li se uz tehnološku revoluciju odvija i svojevrsna „kontraevolucija“. Od „oskudice jezika“, mnogo veću zabrinutost izaziva „oskudica razmišljanja“ o sadržajima koji se plasiraju na društvenim mrežama.\n78. Klimatska klasna borba: Građani kao jedine žrtve zelene tranzicije\nOkidač za pokretanje protesta „žutih prsluka“ u Francuskoj bilo je povećanje cene goriva. EU odobrava ovakva poskupljenja energenata i električne energije u sklopu navodne borbe protiv klimatskih promena, ali simptomatično je da svuda tu borbu u potpunosti finansiraju građani, a da su jake i moćne kompanije pošteđene plaćanja ovog ceha, piše regionalni portal Bilten.\n80. Kako su primljene prve žene u državnu službu u Srbiji: Radiće jeftinije i neće imati penziju\n82. Smrt fašizmu!\nNa žalost i protivno logici, spoj neofašizma i vlasti buja najviše u zemljama koje su platile visoku cenu fašističkog nasilja.\nI štićenici Svratišta za decu slave Novu godinu


Spajanje kompanija “Thyssenkrupp” i “Tata” donosi 400 do 600 miliona evra ušteda\nNemačka industrijska grupa “Thyssenkrupp” i indijski “Tata Steel” očekuju da će spajanjem evropskog poslovanja sa čelikom postići godišnje uštede od 400 do 600 miliona evra, prenose nemački mediji.\nU oktobru dogovor o budućnosti “Fiat”-a u Srbiji\nPremijer Srbije Aleksandar Vučić najavio je u Kragujevcu da će u oktobru razgovarati sa izvršnim direktorom “FCA grupacije” Alfredom Altavilom i da će tada jasnije sagledati budućnost “Fiat”-a u Srbiji.\nKineska kompanija “Geely” kupuje britanski “Lotus”\nKineski automobilski gigant “Geely” preuzima 51 odsto akcija britanskog brenda sportskih automobila "Lotus", kao i 49,9 odsto udela u posrnuloj kompaniji “Proton”.\nAmerička kompanija “Ametek” otvara novu fabriku u Srbiji\nPremijer Srbije Aleksandar Vučić najavio je da će američka kompanija “Ametek” u Srbiji otvoriti novu fabriku u kojoj će zaposliti 500 radnika.\nU SAD podneta tužba protiv „Fiat”-a zbog prevare s izduvnim gasovima\nVlada SAD tužila je proizvođača automobila "Fiat-Krajsler Amerika" zbog prevare na testovima izduvnih gasova kamioneta i terenaca "Džip" s dizel motorima.\nŠvajcarska hemijska grupacija „Klarijant” objavila je plan spajanja sa američkom firmom “Hantsman”. Cilj je formiranje transatlantskog hemijskog giganta ukupne vrednosti od oko 20 milijardi dolara.\n“Volkswagen” i “JAC Motors” osnivaju zajedničku firmu\nKineska automobilska kompanija “JAC Motors” dobila je "zeleno svetlo" kineskih vlasti za formiranje zajedničkog preduzeća sa nemačkim “Volkswagen”-om.


Kurc: Iznesite detalje ili pustite Cirngasta - Vijesti.me\nNOVINAR UHAPŠEN U TURSKOJ\nAustrijski kancelar Sebastijan Kurc zatražio je danas od Turske da iznese detalje o hapšenju austrijskog novinara Maksa Cirngasta ili da ga oslobodi.\n"Očekujemo od Turske odmah da objasni za šta je novinar optužen, a ukoliko to nije moguće da ga odmah oslobodi", rekao je Sebastijan Kurc novinarima u Beču.\nCirngast je priveden u Ankari juče ujutro s još nekoliko ljudi.\nKrajnje ljevičarski časopis na njemačkom Re:volt s sjedištem u Švajcarskoj čiji je Cirngast saradnik saopštio je da novinar nije još zvanično optužen. Cirngast je pisao o turskom sukobu s zabranjenom Radničkom partijom Kurdistana (PKK).\nList je naveo da je novinar "dobro s obzirom na okolnosti".\nPredstavnik OEBS-a za slobodu medija Arlem Dezir juče je osudio privođenje austrijskog novinara u Turskoj.\n"On je navodno uhapšen po optužbama vezanim za terorizam za članke koje je napisao. Novinare ne treba sudski goniti zbog njihovog profesionalnog rada. Pozivam vlasti da ga oslobode", napisao je Dezir na svom Tviter nalogu.\nAustrijski ogranak Organizacije Reporteri bez granica (RSF) juče je takođe osudio hapšenje novinara u Ankari.\nAustrijsko ministarstvo spoljnih poslova saopštilo je da diplomate pružaju novinaru konzularnu pomoć.


Predsjednik Đukanović primio predsjednika i članove NKT-a - Osvrt.me\nutorak, 3 novembra, 2020\nPredsjednik Đukanović primio predsjednika i članove NKT-a\nU Crnoj Gori još 767 novih slučajeva zaraze koronom\nNaslovna Vijesti Društvo Predsjednik Đukanović primio predsjednika i članove NKT-a\nOni su uz zahvalnost na inicijitivi za organizovanje sastanka informisali Predsjednika o veoma složenoj epidemiološkoj situaciji uzrokovanoj korona virusom i preduzetim mjerama koje NKT u kontinuitetu sprovodi. Zahvalili su Predsjedniku na snažnoj podršci od početka COVID epidemije u Crnoj Gori, posebno na njegovom angažovanju na domaćem i međunarodnom planu za nabavku i donaciju vrijedne opreme, ističući da aktuelna situacija predstavlja ozbiljan izazov na koji zdravstveni sistem u ovom trenutku zahvaljujući dobroj organizovanosti pruža adekvatan odgovor. Istovremeno, ocijenili su da nedisciplinovan i neodgovoran odnos dijela javnosti doprinosi nepovoljnoj epidemiološkoj i zdravstvenoj situaciji u Crnoj Gori. Pravovremeni odgovor na prve slučajeve zaraze i odgovoran odnos građana koji smo imali tokom prvog talasa potvrda su da imamo kredibilne institucije zdravstvenog sistema i visok nivo svijesti građana, ocijenili su u koordinacionom tijelu i dodali da je, nakon toga, nepoštovanje preporuka i mjera o ozbiljnosti ovog globalnog izazova doprinijelo usložnjavanju epidemiološke situacije, kakva je danas.\nPredsjednik Đukanović je izrazio poštovanje za aktivnosti Nacionalnog koordinacionog tijela uz ocjenu da smo tokom prvog talasa korona virusa pokazali uspješnost u funkcionisanju sistema i podsjetio na vrlo disciplinovan odnos građana koji su tada odgovornim ponašanjem doprinijeli da Crna Gora bude poslednja evropska država u kojoj se pojavio korona virus i prva „korona free destinacija“. Imajući u vidu ozbiljnost aktuelne situacije, koja poprima zabrinjavajuće razmjere, kao i da ključni izazovi tek slijede, naglasio je da je izuzetno važno da svi povratimo visok nivo discipline i time sačuvamo svoje, zdravlje medicinskog kadra i društva u cjelini.\nNa toj liniji, ocijenio je da treba pojačati napore državnih organa i zdravstvenog sistema i energičnijom akcijom uraditi sve da se u najvećoj mjeri zaštiti zdravlje građana Crne Gore. “Zajedničkom sinergijom i energičnom akcijom u primjeni i poštovanju mjera, možemo prevazići aktuelnu epidemiološku situaciju i sačuvati zdravlje i živote svih naših građana”, kazao je Predsjednik.\nSagovornici su se saglasili o potrebi pronalaženja pristupa primjeni održivih i učinkovitih mjera za suzbijanje širenja korona virusa, bez obzira na nivo restriktivnosti, imajući u vidu tendenciju širenja i nove masovne klastere zaraze uzrokovane događajima i okupljanjima visokog rizika. Predsjednik Đukanović je u tome prepoznao ključni odgovor, ocjenjujući da NKT radi u punom mandatu uprkos činjenici da je aktuelna Vlada u tehničkom kapacitetu, te da stoga ima i posebnu dužnost prema crnogorskim građanima.\nČlanovi NKT su upoznali Predsjednika i sa trenutnim stanjem sa kojim raspolaže zdravstveni sistem kada je u pitanju spremnost bolničkih kapaciteta za prijem Covid pacijenata, zaštitne opreme, medicinskog materijala, broja respiratora i ocijenili da se, za sada, u cjelosti može odgovoriti aktuelnoj situaciji.\nPrethodni tekstU Crnoj Gori još 767 novih slučajeva zaraze koronom\nPočela manifestacija “Svi smo mi Crna Gora – bogatsvo različitosti”\nDruštvo Osvrt portal - 3. novembra 2020. 0\nPredsjednik Crne Gore Milo Đukanović primio je danas na njegovu inicijativu predsjednika Nacionalnog koordinacionog tijela (NKT) za zarazne bolesti, potpredsjednika Vlade Milutina...\nIzdvojene vijesti Osvrt portal - 3. novembra 2020. 0\nIz Instituta za javno zdravlje danas je saopšteno da su od jučerašnjeg presjeka obradili 1253 uzorka od kojih je 491 bilo pozitivno...\nIzdvojene vijesti Osvrt portal - 2. novembra 2020. 0\nIz kabineta predsjednika Đukanovića ranije je saopšteno da zbog iznenadnih okolnosti neće danas učestvovati na online liderskom panelu ”Povezanost u vremenima pandemije...


Grad Novi Pazar odbio da izda građevinske dozvole Opštoj bolnici | Sandzacke.rs\nNaslovnica Vijesti Sandžak Grad Novi Pazar odbio da izda građevinske dozvole Opštoj bolnici\nOdjeljenje za urbanizam i izgradnju lokalne samouprave Novog Pazara odbilo je da izda Opštoj bolnici građevinske dozvole za dogradnju postojećih i izgradnju novih objekata zbog nepravilnosti u dostavljenoj dokumentaciji, saznaje radio Sto plus.\nTa zdravstvena ustanova podnijela je Odjeljenju zahtjeve za građevinske dozvole za izgradnju nove Hirurgije, Zgrade specijalnih bolnica i klinika i dogradnju i rekonstrukciju Internog odjeljenja, ali su oba zahtjeva odbijena jer “nisu ispunjeni formalni uslovi za dalje postupanje”, piše Radiostoplus.com.\nZahtjev za izgradnju novih zdravstvenih objekata odbijen je, između ostalog, jer Opšta bolnica nije vlasnik zemljišta na kojem planira gradnju, već Republika Srbija, što nije dostavljena i pravilno potpisana sva tehnička dokumentacija i što ne dostaje ugovor o izgradnji nedostajuće infrastrukture.\nOvi razlozi, osim dokaza o vlasništvu nad parcelom, uz to što Opšta bolnica nije uplatila taksu od 5.000 dinara, navedeni su i u obrazloženju odluke o odbijanju izdavanja građevinske dozvole za dogradnju i rekonstrukciju Internog odjeljenja.\nOvo odeljenje odbilo je da izda građevinsku dozvolu i Gradu Novom Pazaru za rekonstrukciju i izgradnju Doma zdravlja. Taj zahtjev je odbijen jer Grad nije dostavio ugovor o izgradnji nedostajuće infrastrukture.\nIzgradnja i dogradnja ovih objekata predviđena je prvom fazom rekonstrukcije Opšte bolnice u Novom Pazaru koja je, prema ranijim najavama, vredna 25 miliona eura.\nU drugoj je planirana izgradnja novog dečijeg, infektivnog i grudnog odjeljenja, a u trećoj rehabilitacionog centra i garaže.\nPredsjednik Srbije Aleksandar Vučić izjavio je prilikom posljednje posjete ovom gradu da će “država uložiti oko 70 miliona eura u izgradnju kliničkog centra u Novom Pazaru”.\nPrethodni članakLjajić o posjeti Vučića Priboju: Siguran sam da će spriječiti nove incidente\nNaredni članakDžudžo: Odlazi li velikosrpski san konačno u historiju?


Ravnomerni regionalni razvoj - Vesti : KGinfo - Kragujevac na dlanu - Sve o Kragujevcu\nKonkurentnost privrede Srbije, geoprostorne determinante društveno – ekonomskog razvoja, pravno – institucionalni okviri ekonomskog razvoja Šumadije, ali i planovi integriteta kao novi pristup suzbijanju korupcije samo su neke od tema o kojima se danas razgovaralo na međunarodnoj naučnoj koferenciji posvećenoj Društveno – ekonomskom razvoju Srbije sa akcentom na Kragujevac i Šumadiju.\nDanas, u svetlu ekonomske krize, svesni smo činjenice da procesi tranzicije nisu dali očekivane rezultate u Srbiji. Uvoz jača a slabi izvoz, jer naši proizvodi nisu konkurentni na stranom tžištu, a prihod od izvoza ne pokriva ni 30 posto bruto društvenog proizvoda. Srbija sa Bosnom i Hercegovinom, prema proceni svetskog ekonomskog foruma najmanje su konkurentne privrede u regionu. U rangu koji čine 142 zemlje, po efikasnosti tržišta roba Srbija zauzima 132 mesto, a po efikasnosti tržišta rada 112. Po poslovnoj inventivnosti nalazimo se na 130 mestu. Što se tiče svetske ekonomske banke u kategoriji 183 zemlje, po lakoći poslovanja Srbija se svrstala na 89 mesto.\nŠta učiniti da se poveća konkurentnost jedno je od pitanja na koje su ugledni naučnici i profesori pokušali da daju predloge u okviru dvodnevene međunarodne konferencije, koju je u Kragujevcu organizovao Centar za strateška istraživanja nacionalne bezbenosti iz Beograda.\nRešenje je, pored ostalog, u ravnomernom regionalnom razvoju jer neuravnoteženi razvoj dovodi do migracija i koncentracije stanovništva u većim gradovima u Novom Sadu, Nišu, Beogradu i Kragujevcu, dok na drugoj strani manje sredine i seoska područja ostaju prazna. Samo se u Beograd godišnje doseli 30 000 stanovnika iz raznih krajeva Srbije. U ekonomskom razvoju Srbije značajnu ulogu imaju Šumadija , a samim tim i Kragujevac kao sedište Univerziteta sa oko 1000 zaposlenih i 18 000 studenata.\nDolaskom Fiata, u Kragujevcu se grade novi pogoni, instalira sofisticirana tehnologija, razvijaju tehnološke infrastrukture, prenose savremene veštine upravljanja i privlače proizvođači auto delova. Ovaj grad i region, pokazalo se, sposoban je da aposrbuje tako veliku investiciju koja će pored ostalog novim zapošljavanjem mladih stručnih kadrova sprečiti odliv mozgova.\nU cilju definisanja novog modela privrednog razvoja, sva autorska izlaganja sa dvodnevne međunarodne konferencije biće objavljena u Zborniku radova čija se promocija, prema rečima organizatora, može očekivati već u aprilu mesecu.


Nova Pazova muškarci zainteresovani za Balkan dejt, Serbian Cafe\nNova Pazova Muškarci Zainteresovani Za Balkan Dejt\nTražite li partnera? Proverite najnovije korisnike u nastavku i možda nađete svog savršenog partnera. Pošaljite poruku i organizujte sastanak ove nedelje. Naša zajednica ima na stotine članova koji ne mogu da dočekaju da se upoznaju sa nekim kao Vi! Registrujte svoj potpuno besplatan profil danas\nOtvoren komunikativan pozitivno razmisljanje...\nMuško Frankfurt, Hessen, Njemačka\nMuško Frankfurt, Njemačka\nMuško Baden-Baden, Baden-Württemberg, Njemačka\nMuško Zürich, Zürich, Švajcarska\nMuško Oftringen, Zürich, Švajcarska\nPa sta da kazem: romantican, emotivan, volim prirodu, zivotinje, a i ljudsku vrstu( zavisi koga). Romanticne veceri uz casu dobrog vina, i posle toga... Samo...\nNova Pazova Balkan\nMali Radinci muškarci


Da li su firme spremne za prelazak na Cloud? | CADCAM SOLUTIONS\nCIM Data je sprovela istraživanje na temu zašto proizvodne kompanije vrše implementaciju PLM rješenja “u oblaku”. Rezultati istraživanja, uz prednosti implementacije, prikazuju i koji su to stvarni problemi s kojima se kompanije suočavaju pri prelasku na poslovanje "u oblaku". Istraživanje prikazuje nekoliko dostupnih opcija, trenutno stanje na tržištu i identifikuje glavne razloge zašto bi kompanije trebalo da razmotre uvođenje PLM rješenja "u oblaku".\nVećina današnjih PLM rješenja su tradicionalna rješenja na lokalnoj opremi kod korisnika (eng. On Premise) i usmjerena su na upravljanje inženjerskim podacima. Implementacija PLM rješenja "u oblaku" ne znači da je istovremeno potrebno zamijeniti postojeće rešenje. Potrebno je da se izabre odgovarajući model i strategija prelaska na Cloud tehnologiju, koju je potrebno uklopiti u postojeće poslovanje.\nUprkos prednostima i primjerima uspešne implementacije, neke kompanije su i dalje skeptične prema rješenjima „u oblaku“. Ova e-knjiga donosi pregled šta je to što najviše brine kompanije, kako mogu da „razbiju mitove“ i iskoriste prednosti poslovanja „u oblaku“. Preuzimanjem istraživanja saznajte i koje nove mogućnosti možete da iskoristite implementacijom PLM rješenja "u oblaku".


PREDSTAVE ZA TINEJDŽERE U SEPTEMBRU – Studio centar\nDom omladine Beograda i Studio Centar, ove sezone nastavljaju realizaciju edukativnog pozorišnog repertoara za mladu publiku.\nI ove jeseni, na sceni Amerikana, Doma omladine Beograda, izvodiće se pozorišne predstave Studio Centra: „Mi deca sa stanice Zoo“, „Sve je to Rock’n’Roll“ – Ex Yu Rock mjuzikl 80-ih, „Dnevnik Ane Frank“, „Rijaliti Škola“, kao i dve nove predstave, koje će premijerno biti izvedene u novembru, odnosno decembru mesecu: „Deca na internetu 2“ i „Otuđenje ili svašta na ovome svetu“. Predstave će se izvoditi u kamernom ambijentu, za manji broj gledalaca, koji će, takođe biti aktivni učesnici dešavanja na sceni, a nakon predstava biće organizovani razgovori sa mladom publikom. Tako će, pored autora predstava, sa publikom razgovarati i specijalni gosti, uticajne i poznate ličnosti iz sveta kulture.\nDom omladine Beograda i Studio Centar na ovaj način žele da mladim ljudima u Beogradu pruže jedno novo pozorišno iskustvo iz kojeg će izaći bogatiji za mnoga saznanja koja se tiču njihovog odrastanja. Sa druge strane sklanjanje dece sa ulica i uvođenje u kulturne institucije je zadatak na kojem bi svi iz oblasti kulturnog života trebalo da rade.\nPREDSTAVE U SEPTEMBRU:\nUtorak, 26.9. u 20h (Dom omladine Beograda, „Amerikana“)\nSreda, 27.9. u 20h (Dom omladine Beograda, „Amerikana“)


Dan starih i muzike\nMeđunarodni dan starih i muzike\nU ponedeljak, 1.oktobra, u našoj školi je na jedinstven način započelo obeležavanje Dečije nedelje. Obzirom da je 1.oktobar Međunarodni dan starih, kao i Međunarodni dan muzike, mi smo taj dan obeležili druženjem učeničkog parlamenta naše škole i deka i baka unuka koji su naši učenici. Oni su već godinama naši vredni saradnici i prijatelji radeći zajedno na obrazovanju i dobrobiti njihovih unuka.\nDruženje je osmišljeno kao razmena iskustava i saveta koje su bake i deke dali našim učenicima, koji su za uzvrat otpevali himnu naše škole i pregršt veselih, dečijih pesama i bakama i dekama poklonili čestitke koje su uradili na temu ,,U svetu postoji jedno carstvo,,. Zajednički su oslikali jedan pano koji će biti uspomena na ovo lepo druženje.


Kongres SAD usvojio rezoluciju o zvaničnoj osudi nacionalizma belaca\n► Kongres SAD usvojio rezoluciju o zvaničnoj osudi nacionalizma belaca\nAmerički Kongres jednoglasno je usvojio večeras rezoluciju u kojoj se odbacuju "nacionalizam i supremacija belaca", dok će tekst potpisati predsednik Donald Tramp čim mu bude dostavljen, javila je agencija Frans pres.\nRezolucija je osmišljena da bude zvanična osuda skupa ekstremne desnice u saveznoj državi Virdžiniji, posle kojeg je ubijena jedna 32-godišnja žena.\nTramp će potpisati tekst čim mu bude dostavljen, izjavila je njegova portparola Sara Sanders\nRezolucijom se poziva predsednik SAD i njegova administracija da jasno istupe protiv svih grupa koje podstiču rasizam, ekstremizam, ksenofobiju, antisemitizam i nadmoć bele rase.\nPozivaju se i Ministarstvo pravde SAD i federalne agencije da "upotrebe sve raspoložive resurse" da poboljšaju evidenciju podataka o zločinima iz mržnje i da se "pozabave sve većim brojem tih grupa mržnje u SAD".\nTramp bio je meta brojnih kritika zbog reakcije odmah posle nereda u avgustu u Šarlotsvilu, jer je odgovornost prebacio na "obe strane" ne osuđujući direktno rasiste.


Nuklearno oružje Rusije dovoljno da uništi SAD - 22.07.2015, Sputnik Srbija\nNuklearno oružje Rusije dovoljno da uništi SAD\nKandidat za mesto načelnika štaba američke armije general Mark Mili izjavio je da je nuklearni potencijal Rusije dovoljan da uništi SAD, piše list „Vašington... 22.07.2015, Sputnik Srbija\npolitika, vesti, rusija, svet, nuklearno oružje\n09:32 22.07.2015 (Osveženo: 16:19 05.10.2015)\n© Sputnik / Ramil SitdikovRaketni sistem Topolj M\nKandidat za mesto načelnika štaba američke armije general Mark Mili izjavio je da je nuklearni potencijal Rusije dovoljan da uništi SAD, piše list „Vašington tajms“.\nRusija razvija novo oružje\n20 Jul 2015, 22:45\n„Rusija je jedina zemlja na planeti koja poseduje dovoljan nuklearni potencijal da uništi SAD“, navodi list reči Milija tokom govora u Komitetu za vojne poslove.\nTokom jedne sednice Komiteta ovog meseca Mili je izjavio da, po njegovoj oceni, „Rusija predstavlja glavnu pretnju po nacionalnu bezbednost Amerike“ i naglasio da ponašanje Rusije izaziva zabrinutost.\nIpak, kako piše list, ništa novo za Amerikance ovaj vojnik nije rekao. Ranije su slične izjave davali i drugi kandidati za visoke vojne pozicije. Tako, pre manje od meseca o Rusiji kao jednoj od glavnih pretnji za SAD govorio je kandidat za predsednika Ujedinjenog komiteta načelnika štabova, general Džozef Danford.\nMeđu glavne pretnje, pored Ruske Federacije, Danford je svrstao Kinu, Severnu Koreju i terorističku organizaciju Islamska država. „Rusija zbog svog nuklearnog potencijala i agresije. Kina zbog rastućih vojnih mogućnosti, prisustva u Tihookeanskom regionu i naših interesa u tom regionu. To ne znači da ona predstavlja pretnju sada i da mi Kinu doživljavamo kao neprijatelja. Ali kao vojnik sam dužan da skrećem pažnju na bilo kakve namere i mogućnosti“, rekao je general.\nU Beloj kući i Stejt departmentu SAD tada se nisu složili s ovom ocenom. „Mi imamo nesuglasice s Rusijom zbog njenog delovanja u regionu. Ali ne smatramo je pretnjom za postojanje SAD“, zaključio je predstavnik Stejt departmenta Mark Toner.\nOn je naveo da šef američke diplomatije Džon Keri takvom pretnjom smatra terorističke organizacije, pre svega Islamsku državu. Predstavnik Stejt departmenta je takođe naglasio da Ruska Federacija i SAD sarađuju u nizu važnih pitanja, bez obzira na postojeće nesuglasice. U Beloj kući su izjavili da za sada nemaju nikakve dokaze da podrže gledište generala Danforda.


Od 1. jula iz Sarajeva vozom na more\nVoz Sarajevo – Ploče – Sarajevo saobraćat će petkom, subotom i nedjeljom, a karte se mogu kupiti online ili na prodajnim mjestima u Sarajevu, Hadžićima, Konjicu, Mostaru i Čapljini.\nInflacija u Bosni i Hercegovini 14,4 posto\nNajviše su poskupile usluge prijevoza (30,3 posto), hrane i bezalkoholnih pića (22,7 posto) te stanovanja i režijskih troškova (11,3 posto).\nSFF otvorio prijave za program ‘Volim film’\nProgram ‘Volim film’ omogućuje pristup projekcijama, razgovore s autorima i drugim profesionalcima iz filmske industrije te poseban program kako bi dobili jasnu sliku o trendovima u kinematografiji.\nPrava za djecu rođenu nakon silovanja tokom rata u BiH\nNevladine organizacije upozoravaju da ta djeca u BiH nisu vidljiva i da bi se reguliranje njihovih prava u Brčkom moglo proširiti i na ostatak BiH.\nU Sarajevu održana treća ‘Povorka ponosa’\nOrganizatori su istakli da cjelokupna društveno-ekonomska situacija, poskupljenja, nezaposlenost i krize, koji su izbili kroz pandemiju i aktualne ratove, utječu na sve, pa i na LGBT osobe.\n‘Kosa’, mjuzikl kojim se slavi ljubav i mir ponovo u Sarajevu\nReditelj nove sarajevske ‘Kose’ kaže da je mjuzikl ljubavno pismo čovječanstvu napisano snagom jedinstva, te poziv da koračamo kroz život koracima mira.\nZa razliku od prethodnika, Dodik mnogo puta ulagao veto\nU Banjoj Luci se održava još jedna posebna sjednica Narodne skupštine bh. entiteta Republika Srpska na zahtjev člana Predsjedništva BiH Milorada Dodika, druga ovog mjeseca.\nSkupština RS-a nije podržala Dodikov veto na sporazum sa Velikom Britanijom\nZa podršku Dodikovom vetu bila je potrbna dvotrećinska većina, ali je nije bilo.\nU uzaludnoj potrazi za Tomašicom, preko Jasenovca\nPravdanje jednog masovnog zločina drugim masovnim zločinom posljednje je utočište nacionalističkih nitkova, piše autor.\nPravosuđe treba reformu ili će korupcija uništiti BiH\nMnogi nosioci pravosudnih funkcija su u sprezi sa političarima ili drugim moćnicima koji iz sjene upravljaju ovim stubom vlasti, upozoravaju analitičari.


Evropa - Strana 293\nVesti iz sveta Regionalne vesti Ujedinjene Nacije\nPrinc Endrju u središtu seks-skandala\nPosle smrti Džefrija Epstina, u žižu interesovanja dospeli su njegovi moćni prijatelji poput člana britanske kraljevske porodice, optuženog za silovanje\nVlada će tražiti od kraljice da suspenduje parlament\nVlada Velike Britanije će od kraljice zatražiti da suspenduje Parlament nekoliko dana nakon to se poslanici vrate na posao - i nekoliko nedelja pre isteka roka za Bregzit.\nSlučaj 'Nemačka': Vojnici traže odštetu zbog osiromašenog uranijuma na Balkanu\nRadio 021 20.08.2019\nBivši nemački vojnici podneli su zahtev za odštetu zbog izlaganja osiromašenom uranijumu koji je korišćen tokom ratova na Balkanu i u Iraku.\nFrancuski predsednik Emanuel Makron poručio, nakon sastanka sa ruskim predsednikom Vladimirom Putinom, da je uveren da je budućnost Rusije vezana za Evropu.\nNemačka kancelarka Angela Merkel i mađarski premijer Viktor Orban obeležili su u Mađarskoj 30. godišnjicu "Sve-evropskog piknika", jednog od događaja znamenitih za "pad Gvozdene zavese" između Istoka i Zapada.\nSnimci katastrofe: Pogledajte kako izgleda Evija\nDžonson povlači zvaničnike iz Brisela\nBritanske diplomate povući će se iz struktura administracije EU u Briselu u roku od nekoliko dana, što je deo plana koji je izradila kancelarija novog premijera Borisa Džonsona.\nProtest opozicije u Moskvi: Uhapšeno više od 600 demonstranata\nStotine aktivista i lidera opozicije privedeno na protestima u Moskvi\nKatastrofa u najavi: Brana u Engleskoj pred pucanjem, evakuisan obližnji grad\nEngleski gradić Vejli Bridž evakuisan je zbog straha od pucanja brane na obližnjem akumulacionom jezeru, javljaju britanski mediji, prenosi RTS\nBritanski premijer Boris Džonson posetio je danas Edinburg, gde se sastao sa premijerkom Škotske. Nikola Sterdžon, po svemu sudeći, ne veruje njegovim izjavama o Bregzitu.\nBrutalno ubistvo u Nemačkoj: Muškarac gurnuo dete ispred voza\nNemačka policija saopštila je da je dete poginulo pošto ga je, kako se sumnja, muškarac gurnuo na šine ispred voza na glavnoj železničkoj stanici u Frankfurtu\nDžonsonova politika o Bregzitu neprihvatljiva za EU\nNajviši evropski zvaničnici odbacili su politiku Bregzita britanskog premijera Borisa Džonsona, nakon njegovog obračanja u parlamentu.\nBritanska kraljica Elizabeta II je u Bakingemskoj palati, na formalnoj svečanosti, ponudila Boris Džonsonu mandat da formira Vladu, posle čega je on izjavio da će Britanija izaći iz EU 31. oktobra, i da tu nema ako ili ali.\nEvropa na udaru novog paklenog talasa\nZapadnu Evropu očekuje novi talas vrućine ove sedmice. U Holandiji, vlada je aktivirala 'nacionalni toplotni plan', a u Velikoj Britaniji se predviđa da će temperatura preći 35 stepeni Celzijusovih i mogla bi biti najviša ikada zabeležena.\nDžonson imenovao ministre u novoj Vladi, mlađem bratu mesto u Ministarstvu za biznis\nBritanski premijer Boris Džonson posle preuzimanja dužnosti imenovao je ministre u novoj Vladi koji treba da mu pomognu da sprovede 'bregzit' do 31. oktobra, a kao ministra za „bregzit“ postavio je Stivena Barklija.


Radio TV Stara Pazova - Uručeni ključevi od novih stanova u Golubincima izbegličkim porodicama\nUručeni ključevi od novih stanova u Golubincima izbegličkim porodicama\nTreideset izbegličkih porodica iz Bosne i Hercegovine i Hrvatske sa prebivalištem na teritoriji opštine Stara Pazova danas se uselilo u novoizgrađene stanove u Golubincima.\nSvečanom uručivanju ključeva prisustvovali su prvi potrpredsednik Vlade i ministar spoljnih poslova Ivica Dačić, predsednik opštine Stara Pazova Đorđe Radinović i predstavnici Delegacije EU u Srbiji i UNHCR-a.\nOpština Stara Pazova obezbedila je sredstva za komunalnu infrastrukturu i obezbeđivanje zemljišta. Stanovi su izgrađeni u okviru Regionalnog stambenog programa koji se sprovodi uz podršku OEBS-a i UNHCR-a, a gradnja je finansirana sredstvima Evropske unije i još 14 zemalja u iznosu od blizu 737 hiljada evra.\nRegionalni stambeni program predstavlja višegodišnju borbu Srbije, Bosne i Hercegovine, Crne Gore i Hrvatske koja se tiče obezbeđivanja trajnih stambenih rešenja za najugroženije izbegličke porodice u regionu.


EU odlučna u borbi protiv ekološkog kriminala – Portal NAŠE SELO\nEU odlučna u borbi protiv ekološkog kriminala\nPosted on December 16, 2021 December 17, 2021 Author Sonja Cvetković\tComment(0)\nEvropska komisija 15. decembra je usvojila predlog nove direktive EU za suzbijanje ekološkog kriminala, uključujući prekogranično zagađenje vazduha, vode i tla, ispunjavajući time ključnu obavezu iz Evropskog zelenog dogovora.\nCilj predložene direktive je efikasnija zaštita životne sredine tako što će članice imati obavezu da u borbi protiv zagađenja preduzimaju mere iz oblasti krivičnog prava.U predlogu se definišu nova krivična dela u zaštiti životne sredine, utvrđuju minimalne sankcije i jača efikasnost saradnje organa za sprovođenje zakona.\nTakođe se članice EU obavezuju da podrže i pomognu ljudima koji prijavljuju prekršanje u vezi sa životnom sredinom i sarađuju sa organima za sprovođnje zakona. Taj predlog će, kako je navela Komisija, pomoći da se zaštite priroda i prirodni resursi, kao i javno zdravlje i blagostanje.\nU predlogu direktive se navode nova krivična dela u vezi sa životnom sredinom, uključujući ilegalnu trgovinu drvetom, recikliranje brodova ili zahvatanje vode.\nKomisija je, kako je navela, predložila da se odrede zajedničke minimalne sankcije za ekološki kriminal – npr. da kada krivično delo izaziva ili može da izazove smrt ili ozbiljnu povredu neke osobe, članice EU moraju da predvide najmanje zatvorsku kaznu do deset godina.\nU nacrtu su predviđene i dodatne sankcije, uključujući obavezu obnavljanja prirode, uskraćivanje pristupa javnim fondovima i javnim nabavkama ili povlačenje dozvola.Predlog za cilj ima i da se unapredi efikasnost istraga i krivičnih postupaka i obezbeđuje podršku inspektorima, policiji, tužiocima i sudijama kroz obuke, koordinaciju i saradnju, kao i bolje prikupljanje podataka i statistike.\nNavodi se da će nova direktiva doprineti poboljšanju prekograničnih istraga i gonjenja. Naime, ekološki kriminal često pogađa više zemalja, kao kod ilegalne trgovine divljim životinjama, ili ima prekogranične efekte, kao kod prekograničnog zagađenja vazduha, vode ili tla.\nKomisija je saopštila i da će i dalje podržavati članice EU na brojne načine, kao i da će, s obzirom da je ekološki kriminal globalni fenomen, nastaviti da podržava međunarodnu saradnju u toj oblasti.\nPotpredsednik Komisije za Evropski zeleni dogovor Frans Timermans rekao je da nekažnjavanje onih koji krše zakon podriva kolektivne napore da se zaštite priroda i biodiverzitet, kao i borbu protiv klimatskih promena, za smanjenje zagađenja i eliminisanje otpada.\n„Na ozbiljne zlouputrebe se mora ozbiljno odgovoriti a novi predlog postavlja osnovu za to“, istakao je Timermans.\nPredlog zakona sada će biti upućen u Evropski parlament i Savet.Izvor: Euroactiv.rs\nTagged EKOLOGIJA, ekološki kriminalnal, eu\n23. oktobra 2020. Rekordno visok nedeljni rast cena, koji je praćen visokim obimom trgovanja, obeležio je dešavanja na novosadskoj robnoj berzi. Cene najtrgovanijih berzanskih roba, kukuruza i pšenice, skočile su oko 10% na nedeljnom nivou, iako na tržištu postoje dovoljne količine robe. Ukupan promet za ovu nedelju je iznosio 11.070 tona robe, čija je finansijska […]


Srbija razmatra nabavku ruskog PVO sistema Krasuha – Borba\nVojska Srbije i Generalštab prave analize potreba i mogućnosti u vezi sa nabavkom ruskog PVO sistema „Krasuha”, rekao je ministar odbrane Nebojša Stefanović.\nNa pitanje da li će Srbija uzeti i ruski PVO sistem „Krasuha” Stefanović je kazao Tanjugu da se trenutno analizira „kako to sredstvo koje smo mi zamislili treba da izleda i šta bi to bilo”.\nObjašnjava da je „Krasuha” sistem za protivelektronska dejstva koje služi za zaštitu od dronova i bespilotnih letelica i ometanje signala različitih uređaja i da on sada ima ozbiljan domet i može da djeluje u širokom polju.\nSa tim avionima iz Belorusije, kao i šest onih koji su ranije nabavljeni iz Rusije, Srbija će ove godine imati ukupno 14 „migova 29“.\nStefanović kaže da od naoružanja koje je nabavljeno u inostranstvu ove godine u Srbiji treba da stigne i 19 tenkova T-72 MS iz Rusije, kao i preostalih 20 izviđačkih transportera BRDM 2MS, ali i jedan deo ugovorenih „Mistrala“ (sistema protivvazdušne odbrane) iz Francuske do kraja 2021.\nTakođe, dodaje, i sa Kinezima se već radi na pravljenju domaće izviđačke bespilotne letelice „Pegaz“ na osnovu kineske bespilotne letjelice „C H-92A“.\nKrasuha nije pvo sistem. Vec sredstvo za elektronsku borbu…


Kon: Očekujem sednicu Kriznog štaba do kraja nedelje - Društvo - Dnevni list Danas\nPočetna » Vesti » Društvo » Kon: Očekujem sednicu Kriznog štaba do kraja nedelje\nČlan Kriznog štaba epidemiolog Predrag Kon rekao je za RTS da na „Bir festu“, koji večeras počinje, ne treba da bude niko ko nije zaštićen već samo oni koji su vakcinisani, koji su preležali kovid i oni koji su testirani i istakao je da bi u toku ove nedelje morala da bude održana sednica Kriznog štaba.\n„Tu je ista ekipa koja je i do sada kontrolisala festivale, tako da ne očekujem da će biti oko toga problema“, dodao je Kon.\n„Tamo ulaze oni koji su vakcinisani, koji su preležali kovid i oni koji su testirani. Svi ostali nemaju šta tamo da traže. Ne govorim to zato što neku strogoću treniram nego ih lepo molim da to ne rade, jer je za njih rizik vrlo visok“, rekao je Kon.\nUkazao je da je u Beogradu danas 362 novozaraženih, a da je u Novom Sadu tokom „Egzita“ bilo dvoje novozaraženih.\n„Rizik samo zbog toga je veći, ali ako se poštuje sve ono što smo govorili taj rizik je gotovo anuliran ili više desetina puta smanjen“, kaže Kon.\nIstiče da bi u toku ove nedelje morala da bude održana sednica Kriznog štaba. „Ne mogu ništa da tvrdim, ali očekujem da hoće“, dodao je Kon.\nNa pitanje koje mere bi sada mogle da uspore širenje virusa, Kon je odgovorio da nema važnije mere od vakcinacije.\n„Imamo situaciju da smo usporili i istovremeno imamo i pogoršanje i događaje koji su epidemiološki vrlo loši, a to je povratak turista i početak školske godine i formiranje kolektiva svih, čak i velikih radnih, i u takvoj situaciji imunizacija je apsolutno na prvom mestu“, poručio je Kon.\nIstakao je i da je važno poštovanje mera.\n„U svakoj situaciji gde vi vidite jasno nepoštovanje mera, tu je jasno omogućen prenos i jasno će se prenos virusa i desiti. U toj situaciji mi ćemo morati, ako niko ne poštuje mere, onda ćemo uvoditi krajnje nepopularne i restriktivne mere“, naveo je on i dodao da se nada da do toga neće doći.\n„U tom slučaju se sve mere u kojima imate ovakva događanja koja su potpuno nekontrolisana, ali i mini kao što su svadbe, noćni klubovi, razna slavlja gde se peva i igra tada se virus maksimalno prenosi i to treba zaustaviti“, dodaje Kon.\nNa pitanje kako će početi školska godina, Kon kaže da će biti saopšten protokol koji se već priprema u Ministarstvu prosvete zajedno sa Institutom za javno zdravlje „Batut“.\nNaglasio je da imamo vakcine i da one jesu registrovane za starije od 12 godina.\n„Kada govorimo o deci preko 12 godina, ja stalno napominjem da je svega jedan odsto dece vakcinisano, a preko 50 odsto odraslih i pitam sve šta to znači? Da li mi decu izlažemo zarazi i više verujemo da je tako bolje zbog prirodnog imuniteta, zbog dosadašnjih saznanja da je to blaža bolest kod dece, a istovremeno imamo vakcinu koja je potpuno bezbedna“, upitao je Kon.\nIstakao je da će ta pitanja postaviti i na sednici Kriznog štaba.\n„Ja insistiram na tome da je vakcinacija dece u situaciji kada imamo pandemiju nešto što je najvažnije“, poručio je Kon.\nbelgrade beer festepidemijaepidemiologKorona viruspandemijaPredrag Konvakcinavakcinacija


Dom Za Stare Kostić - Zvezdara, Beograd\nU mirnom delu Beograda, nalazi se dom za stara lica „Kostić“. Dugi niz godina se bavimo smeštajem i negom starih lica. Veoma nam je važno da se naši korisnici osećaju prijatno i zaštićeno, zbog čega stalno uvodimo inovacije da im ulepšamo „zlatno doba“. Zbog njihovog često osetljivog zdravlja, angažovali smo tim lekara koji brine svakodnevno o zdravlju naših korisnika.\nJedan komentar “Dom za stare Kostić”\nivana mrđa kaže:\n10. jula 2017. u 20:12\npoštovani zanima me kakve so mogučnosti i usluvi ,da se dobije slobodno mesto u vašem domu .moja majka ima 86 godina i pre 20 godina je imala moždani udar zbog kojeg je delimično nepokretna i više nije u mogučnosti da živi sama.Zanima me i cena smeštaja sa uslugama .Unapred vam se zahvaljujem i molim da što brži odgovor.Sa poštovanjem MRĐA


sportski savez Arhive - DRINA.INFO - Informativni portal zapadne Srbije i Podrinja\nSPORTSKI SAVEZ BAJINE BAŠTE: Raspisani izbori\nPočetkom septembra predsednik Sportskog saveza opštine Bajine Bašta dr Goran Vučković podneo je ostavku na tu dužnost. Sa raspisivanjem izbora se kasnilo pa je odluka o tome doneta tek 22. novembra na sednici Skupštine Sportskog saveza.…\nSvečana dodela priznanja za sportistu godine\nDrina info portal\t mar 25, 2016 0\nU subotu, 26. marta sa početkom u 18:00 časova biće organizovana svečana dodela priznanja za najbolje sportiste grada za 2015. godinu. Organizator svečanosti je Sportski savez Bajina Bašta a dodelu priznanja pratiće prigodan kulturno-umetnički…\nBAJINA BAŠTA: Dva kandidata za predsednika\nDrina info portal\t feb 9, 2016 0\nVečeras od 18 časova održava se Skupština Sportskog saveza opštine Bajina Bašta na kojoj se bira novi predsednik saveza. Izbori se organizuje nakon iznenadne ostavke dosadašnjeg predsednika Aleksandra Bjeličića koji je zbog privatnih razloga…\nSPORTSKI SAVEZ: Opština ima favorita za predsednika\nDrina info portal\t jan 22, 2016 9\nOdržana je još jedna vanredna sednica skupštine Sportskog saveza Bajina Bašta. Glavna tema na ovoj sednici bila je ostavka sada već bivšeg predsednika Aleksandra Bjeličića i raspisivanje novih izbora za izbor predsednika i članova upravnog…\nSPORTSKI SAVEZ: Ko će biti novi predsednik?\nDrina info portal\t jan 20, 2016 1\nZa petak, 22.01.2016. sazvana je vanredna sednica Skupštine Sportskog saveza Bajina Bašta. Na dnevnom redu nalazi se veoma važna tema, koja će umnogome uticati na budući rad saveza-raspisivanje izbora za izbor predsednika saveza.…


O nama - Medicinske uniforme\nOno po čemu je BTS najprepoznatljivij su svakako uniforme za zaposlene u oblastima zdravlja, nege I lepote.\nMedicinske uniforme, uniforme za hitnu pomoć, uniforme koje koriste kozmetičari, vaspitači i svi zaposleni u healthcare sektoru, najveći su ponos BTS-a. Pažljivim odabirom najkvalitetnijih materijala uz najviši nivo kontrole kvaliteta BTS se razvio u lidera na tržištu medicinskih uniformi bivše SFRJ.\nPrepoznatljiv logo sa srcem, dizajniran posebno za ovu oblast, garant je najvišeg kvaliteta I danas ga možete videti u gotovo svakoj medicinskoj ustanovi na prostorima bivše SFRJ, u seriji Urgentni centar, BENU apotekama kao i drugim reklamama, filmovima i ustanovama. Zbog velikog interesovanja I na zahtev kupaca u 2017 BTS je otvorio maloprodajni objekat u Beogradu. U narednom period planirano je otvaranje novih prodavnica u Novom Sadu, Nišu I Kragujevcu.\nViše informacija o proizvodima iz ove oblasti možete videti na na našem online-shop-u.


RTCG - Radio Televizija Crne Gore - Nacionalni javni servis :: Politika :: Tražili pomoć od poslanika EP zbog devastacije Tare / print=true\nABAZOVIĆ SAOPŠTIO 10. 11. 2018. 14:33 >> 14:29 5\nTražili pomoć od poslanika EP zbog devastacije Tare\nPredsjednik Građanskog pokreta URA Dritan Abazović saopštio je na sastanku sa poslanikom u Evropskom parlamentu Tomasom Vejsom, da se Crna Gora suočava sa velikim ekološkim incidentom, devastacijom rijeke Tare. Abazović je učestvovao na Centralnom evropskom okruglom stolu koji se tradicionalno svake godine održava u Beču u organizaciji Zelenih Evrope. Pozvao je poslanike EP da pomognu Crnoj Gori.\n"Crna Gora se trenutno suočava sa još jednim velikim ekološkim incidentom. Rijeka Tara, biser Evrope počela je da se devastira. Molim vas da nam pomognete, da se uključite kao što je to bilo u slučaju ulcinjske Solane. Mi smo država koju su pivatizovali tajkuni na vlasti i samo intenacionalizacijom problema, zajednički možemo zaštiti naša nacionalna i evropska dobra“, istakao je Abazović.\nAbazović i Vejs razgovarali su u Beču na temu ekološke krize na Tari o čemu ga je predsjednik URE otvorenim pismom ranije obavijestio.\nAbazović i generalni sekretar te partije Mileta Radovanić učestvovali su na Centralnom evropskom okruglom stolu koji se tradicionalno svake godine održava u Beču u organizaciji Zelenih Evrope.\nNa okruglom stolu bile su prisutne brojne zvanice, poslanici EP, predstavnici zemalja EU, njihovih institucija kao i gosti iz zemalja Zapadnog Balkana.\nNeke od tema koje su tretirane je nova strategija sa kojom će se nastupiti na narednim izborima za Evropski parlament, strategija socijalne politike kao i pitanja slobode medija i borbe protiv korupcije.\nAbazović je u svom izlaganju posebno potencirao ekološki incident sa rijekom Tara i pozvao sve strukture da se uključuje u rješavanje tog problema.\nUčesnike je upoznao i sa trenutnom političkom situacijom i izazovima sa kojima se crnogorsko društvo susrijeće.\nTu je posebno istakao problem korupcije, loše izborne zakone, stepen slobode medija, napade na novinare i devastiranje ekološkog bogatstva Crne Gore, što su prisutni propratili gromoglasnim aplauzom.\n„Nije dovljno što će par rečenica u sledećem Izvještaju o progesu tretirati ovo pitanje, time se ništa neće promjeniti. EU mora shvatiti da ne smije zbog stabilokratije na Balkanu žrtvovati demokratiju, jer na taj način rizikuje da izgubi i jedno i drugo. Mi želimo da budemo u evropskoj porodici i da dostignemo standarde, ali nam je na refomskom putu potrebna vaša iskrena pomoć i iskustvo. Siguran sam da ćemo dostići cilj i da će Evropa i Crna Gora prevazići sve aktuelne izazove, te da ćemo se zajedno radovati uspjesima svih država. To je ideja ujedinjene i solidarne Evrope – zaključio je predsjednik URA.“\nTokom posjete Beču, delegacija GP URA boravila je u „kući Evropske unije“ gdje je održan panel na temu evropske solidarnosti.\nTokom sastanka predsjednik GP URA je u bilateralnom susretu razgovarao i sa Monikom Vana, poslanicom u EP o političkoj situaciji u Crnoj Gori i načinima kako posalnička grupa Zelenih u Evropski parlamentu može pomoći u njihovom rješavanju.\n"Napad na N. Zelandu velika opomena političarima"\nURA ne može da sastavi listu za Tuzi\nBečić i Abazović sjutra sa Hanom\n19. 06. 2018. 13\nBečić i Abazović čestitali početak Ramazana


Dogovoren Savjet ministara BiH | Teslić Online\nDogovoren Savjet ministara BiH\nSARAJEVO – Lideri političkih partija koje čine vlast na nivou BiH postigli su konačan dogovor o raspodjeli ministarstava u Savjetu ministara BiH.\nPrema dogovoru, stranke okupljene oko HDZ BiH dobile su tri ministarstva i to Ministarstvo finansija i trezora, Ministarstvo pravde i Ministarstvo odbrane, dok će Savezu za promjene, koji okuplja stranke iz RS, i to SDS, PDP i NDP, takođe pripasti tri ministarstva i to Ministarstvo spoljnih poslova, Ministarstvo vanjske trgovine i ekonomskih odnosa i Ministarstvo sigurnosti.\nKada je u pitanju SDA, ova stranka, pored Denisa Zvizdića, koji će predsjedavati Savjetom ministara BiH, imaće još svoja dva ministara, i to u Ministarstvu civilnih poslova i Ministarstvu za ljudska prava i izbjeglice, dok će njihov partner Demokratska fronta (DF) imati svoj kadar u Ministarstvu prometa i komunikacija BiH i zamjeničku poziciju u Ministarstvu odbrane.\nŠto se tiče ostalih pozicija zamjenika ministara, Savez za promjene imaće zamjenike ministra u resorima civilnih poslova, odbrane i izbjeglih i raseljenih lica, dok će HNS, okupljen oko HDZ-a, imati četiri zamjenika ministra i to na pozicijama u Ministarstvu spoljnih poslova, vanjske trogvine i ekonomskih odnosa, sigurnosti i prometa i komunikacija.\nŠto se tiče SDA, oni će imati zamjenike ministara u Ministarstvu finansija i trezora te Ministarstvu pravde.\nDragan Čović, lider HDZ BiH i član Predsjedništva BiH, rekao je poslije sastanka na kojem je dogovoran Savjet ministara BiH, da će razgovori biti nastavljeni za federalni nivo vlasti.\n“Paralelno bi mogli biti imenovani Vlada FBiH i Savjet ministara BiH do kraja ovog tjedna”, rekao je sinoć Čović.\nIako je u pregovorima o raspodjeli funkcija u Savjetu ministara BiH svako gledao svoj interes, učesnici sastanka zaključili su da su zadovoljni onim što su njihove stranke dobile.\nMladen Bosić, lider SDS-a, rekao je da se radi o dobro izbalansiranom dogovoru te da je dobro “odvagano” kada su u pitanju ministarstva i zamjeničke funkcije u Savjetu ministara BiH.\nBosić je naglasio da će SDA u novom sazivu Savjeta ministara BiH dati jednog ministra iz Republike Srpske s obzirom na to da je zakonska obaveza da četiri ministra budu iz RS.\nPored Bosića, sastanku u zgradi Predsjedništva BiH prisustvovali sui Mladen Ivanić, lider PDP-a i Dragan Čavić, lider NDP-a, koji je, odgovarajući na pitanje da li je unutar Saveza postignut dogovor o funkcijama, rekao da je to najmanji problem i da će u narednim danima biti riječi i o tome.\nIako se na prvi pogled čini da je DF dobio najmanje od svih učesnika u vlasti na nivou BiH, lider ove stranke Željko Komšić, rekao je danas da fotelje nisu važne.\n“Kada bismo gledali izborni legitimitet, mi jesmo dobili najmanje pozicija, ali smatram da je potrebno podnijeti svojevrsnu žrtvu kako bi konačno krenuo proces formiranja vlasti i kako bi država u punom kapacitetu funkcionisala”, istakao je Komšić.\nUčesnici danas održanog sastanka, koji je trajao malo više od sat i po, kategorično su odbili mogućnost da do 11. marta ne bude formiran sastav Savjeta ministara BiH ističući da nema govora o toj situaciji.\nBakir Izetbegović, zamjenik predsjednika SDA, rekao je da je ova stranka dobila ključna ministarstva preko kojih će biti realizovano sve ono što su obećali biračima tokom kampanje.\nOn je takođe izrazio nadu da će paralelno sa Savjetom ministara BiH biti imenovan i novi sastav Vlada FBiH.\nInače sastanak političkih lidera u jednom trenutku bio je prekinut jer su stranke i partneri međusobno usaglašavali stavove, a nekih pola sata nakon toga objavili su i konačan dogovor u vezi sa Savjetom ministara BiH. Sinoć su nastavili razgovore o federalnom nivou vlasti, a kako smo vidjeli, sastanak je, oko 18.30 napustio Željko Komšić, ali su ostali predstavnici njegovog DF-a.\nIvanić: EU je ozbiljna\nMladen Ivanić, predsjedavajući Predsjedništva BiH i lider PDP-a, komentarišući sutrašnju posjetu Federike Mogerini, visoke predstavnice EU za spoljnje poslove i sigurnosnu politiku, rekao je da to mnogo govori o namjerama EU, jer Mogerinijeva za kratko vrijeme dva puta posjećuje BiH.\n“To znači da je EU ozbiljna. Očekujemo od posjete Mogerinijeve da će se konačno odblokirati proces integracija”, rekao je Ivanić.\nPrevious: FK ”Mineral”- FK ”Rudar” Stanari 6:0\nNext: Početak Vaskršnjeg (velikog) posta\nRADOŠEVIĆ: U MARTU VIŠE OD 18.000 NOĆENJA\nMališani Teslića uživali u zabavnom programu (FOTO)\nTESLIĆ ONLINE SA JAHORINE


Oli Ren: Mora se nastaviti sa budžetskim rezovima u EU – Nadlanu.com\nOli Ren: Mora se nastaviti sa budžetskim rezovima u EU\nObjavljeno 11. jan 2013. / 19:54:06\nMMF je odnedavno ublažio stav po pitanju smanjenja budžetskog deficita.\nPrebrzo smanjenje deficita može da bude kontraproduktivno za prezadužene države kao šta je Grčka, ocenio je MMF.\nEvropski komesar, međutim, smatra da studija na kojoj je zasnovana najnovija ocena MMF, datira od oktobra i u nju nisu uključini kompletirani podaci, kao i da previđa činjenicu da investitori očekuju od vlada smanjenje javnog duga.\n"Potrebno je uzeti u obzir momenat poverenja", izjavio je Ren tokom izlaganja u Briselu dodavši da se uticaj mera štednje razlikuje od države do države, u funkciji pre svega pristupa tržištima.\nOvakva ocena izgleda da oslikava razlike u gledištu trojke, Evropske komisije, MMF i Evropske centralne banke (ECB), po pitanju načina ostvarenja privrednog oživljavanja zemalja evrozone koje su u krizi.\nPre Oli Rena, predsednik ECB Mario Dragi je u četvrtak demantovao mogućnost usporavanja napora u cilju smanjenja javnog duga.\n"Ukoliko je već postignut tako veliki napredak zahvaljujući ogromnom žrtvovanju, sada ne bi bilo dobro vratiti se na situaciju koja je već ocenjena kao neodrživa", rekao je predsednik Dragi tokom redovne mesečne konferencije za štampu u Frankfurktu, sedištu ECB.\nKomesar Ren, pak, smatra da su zahvaljujući preduzetim rezovimi budžetski deficiti postali podnošljiviji, te da su državni dugovi održiviji, ali da je potrebno učiniti dalje napore u cilju smanjenja jos uvek visokih državnih dugova.\n"Šta bi se dogodilo da je Italija u novembru 2011. odustala od svoje budžetske politike?", zapitao se Ren.\nRazlog rastućeg zaduživanja Italije pred kraja mandata premijera Silvija Berluskonija je po mišljenju evropskog komesara nepoštovanje preuzetih obaveza tadašnje vlade.\n"Italija ima dug koji prelazi 120 odsto bruto domaćeg proizvoda", dodao je Ren\nKomesar je naveo Francusku i Španiju kao dalje primere prezaduženosti, ali je odbio da iznese svoje mišljenje u pogledu davanja dodatnog roka ovim zemljama za smanjenje deficita, prenela je novinska agencija Rojters.


U susret sedmom „Novogodišnjem bazaru” - Pančevo.city\nIzlagači-prodavci, koje očekuju besplatni štandovi, treba da se prijave na konkurs do 15. decembra\nU želji da naši sugrađani uživaju u novom, drugačijem konceptu obeležavanja Nove godine, primerenom građanskom duhu Pančeva, Turistička organizacija i Grad Pančevo prirediće i ove godine „Novogodišnji bazar”. Ideja je da se na platou ispred Gradske uprave, od 28. decembra do 30. decembra, predstavi veliki broj lokalnih proizvođača (ustanova, udruženja, preduzetnika i fizičkih lica) i organizuje bogat kulturno-umetnički program, po uzoru na na slične manifestacije u evropskim gradovima.\nNa sedmom bazaru Pančevci će moći da nabave sve ono što im je potrebno za organizaciju novogodišnje proslave, da kupe poklone, ali i da uživaju u interesantnim programima tokom sva tri dana. Organizatori su za učesnike manifestacije obezbedili besplatne štandove, koji će biti raspoređeni unutar šatora sa ambijentalnim svetlom i grejnim telima. Potencijalni izlagači-prodavci trebalo bi da se prijave na konkurs do 15. decembra, a pravo učešća imaju pravna i fizička lica koja sama izrađuju svoje proizvode.\nKandidati bi trebalo da uz popunjen formular (preuzeti ovde) prilože: dokaz o prebivalištu za fizička lica, odnosno sedištu za pravna lica (kopiju lične karte za fizička lica ili Rešenje o registraciji kod Uprave za trezor, Ministarstva ili Apr-a za pravna lica); najmanje tri fotografije različitih proizvoda koje planiraju da izlože na ovoj manifestaciji; fotokopiju sanitarne knjižice i potvrdu o pregledu mesa, tj. mesnih prerađevina (ukoliko će prodavati prehrambene proizvode). Prijavu za učešće sa navedenim prilozima naši sugrađani mogu poslati na adresu: Gradska uprava grada Pančeva, Sekretarijat za privredu i ekonomski razvoj, Pančevo, Trg kralja Petra I 2–4 sa naznakom za „Novogodišnji bazar” ili predati na šalterima Gradskog uslužnog centra. Organizatori napominju da je broj mesta ograničen, a da će prednost imati izlagači koji ispune određene kriterijume konkursa (pogledati ovde).\nZa više informacija u vezi sa organizacijom ovog događaja zainteresovani treba da se obrate Gordani Ćirić, koordinatorki Tima za realizaciju „Novogodišnjeg bazara” na telefone 065/866-2273 i 013/308-961 ili elektronskim putem na mejl-adresu: gordana.ciric@pancevo.rs.\nbazar Grad Pančevo izložba konkurs Novogodišnji bazar TOP Turistička organizacija Pančevo\nNagrada J=DNAKI Udruženju „Na pola puta”\nNedeljkov / dec 27


Grenland, ilustrativna fotografija\nAmerički predsednik Donald Tramp odložio je posetu Danskoj nakon što je premijerka Mete Frederiksen rekla da njena autonomna teritorija Grenland nije na prodaju.\nTramp je trebalo da dođe u Kopenhagen iz Varšave nakon samita G7 u Francuskoj. Poljska i Danska podržavaju napore SAD u blokadi projekta "Severni tok 2" kojim treba da se doprema ruski gas do Nemačke.\nTramp je trebalo da poseti Kopenhagen 2. septembra na poziv danske kraljice Margarete II. U međuvremenu, prošle sedmice je izjavio da su SAD zainteresovane za kupovinu Grenlanda.\nPremijerka Frederiksen je reagovala ocenom da je taj predlog "apsurdan", izražavajući nadu da Tramp ne misli ozbiljno.\nUsledio je odgovor iz Vašingtona otkazivanjem posete.\n"Danska je posebna zemlja sa sjajnim ljudima, ali posle izjave premijerke Mete Frederiksen da ne namerava da razgovara o prodaji Grenlanda, odlažem naš susret planiran za dve nedelje za neko drugo vreme," napisao je Tramp na Tviteru dodajući:\n"Hvala premijerki na otvorenosti, uštedela je mnogo vremena i Danskoj i Sjedinjenim državama. Iščekujem novi termin za naš susret u budućnosti."\nDanska kraljevska kuća je potvrdila da je poseta otkazana. Direktorica odeljenja za komunikacije Lene Balebi je prokomentarisala potez američkog predsednika kao "iznenađujući".\n"To mora da je prvoaprilska šala"\nTramp je prošle sedmice izjavio da bi kupovina Grenlanda od Danske bila "strateški interesantna" za SAD, te da on na to gleda kao na običnu kupovinu nekretnine.\nMnogi nisu shvatili nameru američkog predsednika kao ozbiljnu, već kao šalu.\nU međuvremenu danska premijerka Frederiksen je poručila da Grenland nije na prodaju jer nije danski.\n"Grenland pripada Grenlanđanima. Zaista se nadam da on to nije mislio ozbiljno", izjavila je Frederiksen tokom posete ovom ostrvu.\n"Grenland nije na prodaju, ali je otvoren za trgovinu i saradnju sa drugim zemljama, uključujući SAD," izjavio je predsednik Vlade ove teritorije Kim Kielsen.\nIstovremeno, bivši danski premijer Lars Loke Rasmusen je napisao na Tviteru: "To mora da je prvoaprilska šala".\nSoren Espersen, portparol populističke Danske narodne partije, treće po snazi u parlamentu, uputio je Trampu veoma direktnu poruku: "Ako zaista razmatra tu ideju, onda je to konačni dokaz da je poludeo".\nTramp je najpre reagovao šaljivo na komentare danskih političara, postavljanjem na Tviter slike budućeg naselja na Grenlandu sa montažom Tramp kule iz Las Vegasa, uz propratni komentar da obećava da tako nešto neće uraditi na ovom ostrvu.\nNa pitanje novinara da li razmatra razmenu dela američke teritorije za Grenland, odgovorio je: "Pa, mnogo toga može da se uradi. U suštini, to je veliki posao sa nekretninama".\nDanska i "Severni tok 2"\nTramp je trebalo da dođe u Dansku iz Poljske. To su jedine dve zemlje koje je planirao da poseti nakon samita G7 u Francuskoj, kao deo napora da onemogući završetak projekta "Severni tok 2" kojim treba da se dopremi ruski gas u Nemačku.\nPoljska se protivi njegovoj gradnji, jer će, prema njenom mišljenju, to omogućiti širenje ruskog uticaja, a Danska još nije odobrila prolazak gasovoda ispod njenog dela Baltičkog mora.\nZašto je Trampu interesantan Grenland?\nGrenland je najveće ostrvo na svetu locirano između Atlantika i Arktika. Retko je naseljeno sa 56.000 stanovnika, od toga je 90 odsto starosedelaca Inuita, nastanjenih uglavnom duž obale. Uživa autonomni status u okviru Danske sa sopstvenom vladom i parlamentom.\nViše od 80 odsto teritorije je pokriveno ledom koji se topi zbog klimatskih promena, što može izložiti nuklearni otpad uskladišten na nekoliko američkih vojnih poligona tokom Hladnog rata, prenosi BBC.\nTramp je navodno zainteresovan za Grenland zbog njegovih prirodnih bogatstava poput uglja, cinka, bakra i gvozdene rude.\nUprkos ovim resursima, Grenland zavisi finansijski od Danske od koje dobija dve trećine budžetskih sredstava. Ima visoku stopu samoubistava, alkoholizma i nezaposlenosti.\n"Njujork tajms" piše, pozivajući se na izvore iz Bele kuće, da je Tramp zainteresovan za Grenland s obzirom na njegov "značaj za nacionalnu bezbednost", imajući u vidu lokaciju.\nOvo ostrvo je već dugo strateški važno za SAD koje su uspostavile vazdušnu i radarsku bazu na početku Hladnog rata.\nMajk Galager (Mike Gallagher), član Predstavničkog doma američkog Kongresa iz redova republikanaca, okarakterisao je Trampovu ideju kao "pametan geopolitički potez".\n"SAD imaju izuzetan strateški interes na Grenlandu i to svakako treba da bude na pregovaračkom stolu", istakao je Galager.\nIdeje o kupovini Grenlanda od 1860-ih\nInače, ideja o kupovini Grenlanda razmatrana je u SAD prvi put 1860-ih kada je predsednik bio Endrju Džonson (Andrew Johnson). U izveštaju Stejt departmenta se ukazuje na stratešku poziciju Grenlanda, uključujući i ogromne prirodne resurse, što ga čini idealnim za kupovinom, podseća BBC.\nMeđutim, nije bilo zvanične inicijative do 1946. kada je Hari Truman (Harry Truman) ponudio Danskoj 100 miliona dolara za Grenland. Prethodno je razmatrao ideju o razmeni dela Aljaske za strateške delove Grenlanda, prenosi AP.


Džikić poželeo da ode, Crnogorci prizivaju Saleta! - Sportske.net\nDžikić poželeo da ode, Crnogorci prizivaju Saleta!\nAleksandar Džikić ponudio je ostavku na mesto trenera KK Budućnost.\nZvižduci ne prijaju nikome, Džikić najavio igračke promeneEL - Budućnost opet razočarala...Budućnost konačno u šampionskom ritmu!Budućnost počela sa sečom, pao prvi otkaz!Džikić posle 0:5 - Koji igrači odbijaju da dođu u Budućnost?\nVeoma loši rezultati u Evroligi i ne tako dobar početak u ABA ligi mogao je da košta posla trenera Aleksandra Džikića, čoveka koji je uspeo da sa ekipom Budućnosti osvoji ABA ligu prethodne sezone.\nNakon poraza od Žalgirisa Aleksandar Džikić je ponudio ostavku, ali je predsednik kluba Dragan Bokan to odbio, pružio mu je još jednu šansu i to u utakmici protiv Mornara koja bi mogla biti odlučujuća.\nU međuvremenu, crnogorski mediji pišu ko bi mogao da bude potencijalni naslednik Aleksandra Džikića, "Vijesti" pišu da je Aleksandar Đorđević slobodan, baš kao i Saša Obradović, Aleksandar Trifunović, Jasmin Repeša i Velimir Perasović.\nSelektor Srbije Aleksandar Đorđević nema posao od finiša prethodne sezone kada se rastao sa Bajernom iz Minhena, ali je malo verovatno da bi došao u Budućnost po novi posao. Sa druge strane, Saša Obradović je svojevremeno nastupao za Budućnost, ali je 2001. godine morao da napusti klub nakon što je nokautirao saigrača Milenka Topića.\nU svakom slučaju, Džikić je i dalje trener Budućnosti, videćemo da li će tako ostati i nakon ovog vikenda i utakmice protiv Mornara.


DA LI JE GLADOVANJE ZDRAVO: da li autofagija usporava starenje i leči bolesti - Počni Ponovo\nHome /DA LI JE GLADOVANJE ZDRAVO: da li autofagija usporava starenje i leči bolesti\nZbog manjeg ili većeg viška kilograma koji su se “nakupili” tokom ograničenog kretanja zbog epidemije COVID-9, mnogi su sada u potrazi za brzim i efikasnim rešenjem, a kao novi “model dijete” sve češće se praktikuje povremeno ili ograničeno gladovanje.\nTo je režim po kojem se više sati dnevno uopšte ne uzima hrana, a njegovi pobornici tvrde da sprečava nastanak gojaznosti, ali i da pomaže u prevenciji dijabetesa tip 2, karcinoma i drugih čestih bolesti.\nIpak, dokazi o pozitivnim efektima ove metode do sada su izvedeni samo na osnovu kratkoročnih studija, dok se relevantni podaci o dugotrajnim efektima još očekuju.\nDoktorka Ivana Šarac, naučnik u oblasti ishrane Instituta za medicinska istraživanja, kaže u intervjuu za “Novosti” da gladovanje koje dovodi do smanjenog ukupnog unosa hrane u dugoročnom periodu i sprečava povećanje telesne mase, može da smanji rizik od različitih bolesti ukoliko je povremeno, ograničeno i umereno.\n– Tumori, dijabetes i neurodegenerativna oboljenja povezana su sa prekomernom i nepravilnom ishranom.\nPostoje dokazi da umerena kalorijska restrikcija može da smanji verovatnoću da se ove bolesti jave i da se poveća dugovečnost – kaže dr Ivana Šarac. – Međutim, to ne znači da ovaj metod ima prednost nad klasičnim, “proverenim” dijetama i fizičkom aktivnošću.\n– Da li povremeno gladovanje ili autofagija, o kojoj se dosta priča u poslednje vreme i koja se navodno pojačano aktivira kod gladovanja, zaista ima ulogu u sprečavanju starenja, degenerativnih i malignih oboljenja, nema pravih i sigurnih dokaza. Potrebne su dalje studije koje bi ovo potvrdile u praksi.


Direktor FBI-a Džejms Komi priprema se da svedoči na Kapitol Hilu u Vašingtonu, 3. maja 2017.\nAmerički predsednik Donald Tramp otpustio je direktora FBI Džejmsa Komija, uz ocenu da on više nije u stanju da efikasno vodi agenciju.\n"Od ključnog je značaja da pronađemo novo liderstvo Federalnog istražnog biroa koje će obnoviti poverenje javnosti i poverenje u njegovu ključnu misiju sprovođenja zakona", naveo je Tramp u pismu Komiju koje je Bela kuća objavila u utorak kasno popodne.\nPotraga za novim direktorom FBI počinje "istog trenutka", saopštila je Bela kuća.\nPortparol Bele kuće Šon Spajser rekao je novinarima: "Predsednik je prihvatio preporuku sekretara za pravosuđe i zamenika sekretara za pravosuđe u pogledu otpuštanja direktora Federalnog istražnog biroa."\nDirektori FBI dobijaju jedan mandat u trajanju od deset godina. 56-godišnji Komi postavljen je pre četiri godine.\nRanije u utorak, FBI je obavestio Kongres da je Komi preuveličao ključni zaključak u istrazi imejlova demokrate Hilari Klinton u svom svedočenju pred Kongresom prošle nedelje. Biro je naveo da je Komi pogrešio kada je kongresnom odboru rekao da je saradnica Hilari Klinton, Huma Abedin, poslala "stotine i hiljade" mejlova tadašnje državne sekretarke, u periodu od 2009. do 2013. godine, svom suprugu od kojeg se sada razvodi, kongresmenu Entoniju Vineru. Stvaran broj imejlova bio je znatno manji, naveli su zvaničnici FBI-a.\nKomi je odigrao ključnu ulogu u prošlogodišnjim predsedničkim izborima u SAD na kojima je Tramp porazio Klinton. Prošlog jula, on je ocenio da je Klinton bila "izuzetno nesmotrena" u baratanju mejlovima u domenu nacionalne bezbednosti dok je bila državna sekretarka, ali da nije potrebno podići nikakvu krivičnu optužnicu protiv nje.\nKrajem oktobra, neposredno pre izbora, Komi je rekao da ponovo otvara istragu zato što je FBI otkrio mejlove Klinton na Vinerovom kompjuteru.\nKlinton smatra da je Komijeva novootvorena istraga tako blizu dana izbora 8. novembra jedan od razloga što je izgubila izbore. Dva dana uoči izbora, direktor FBI rekao je da, nakon što su istražitelji pregledali novu grupu imejlova, nije otkriveno ništa novo i da je zadržan raniji zaključak da ne treba podizati optužnicu protiv Hilari Klinton.


Sa Hercegovcima u Gajdobri\nOdmah posle završetka Drugog svjetskog rata, krajem 1945. godine, vozom i kompozicijama više hiljada Hercegovaca kolonizovano je u Vojvodinu, a Gajdobra, selo u Bačkoj kod Bačke Palanke, jedno je od većih sela u koje se doselio narod iz svih dijelova Hercegovine, od Gacka, Nevesinja, Mostara, Stoca, Bileće do krajnjeg juga, Ljubinja i Trebinja. Oni su naseljeni po ulicama, i u jednoj žive Nevesinju, drugoj Gačani, trećoj Ljubinjci i Trebinjci…\nGajdobra je 50-ih, 60-ih i 70-ih godina prošlog vijeka imala više od 1000 učenika u Osnovnoj školi „Aleksa Šantić“, a danas u selu živi oko 2500 do 3000 stanovnika. Koliko su Hercegovci poboljšali krvnu sliku i genetski kod u ovom dijelu Srbije govori nevjerovatan podatak da je samo Gajdobra dala 39 doktora nauka, od čega je 19 univerzitetskih profesora, te veliki broj vrhunskih sportista, od čega je njih 37 nosilo nacionalni grb Jugoslavije i Srbije, igralo za reprezentaciju. Najviše je rukometaša i košarkaša, potom karatista, fudbalera, šahista…\nNa spisku Saše Đorđevića i košarkaške rezentacije Srbije koji će igrati na Svjetskom prvenstvu u Kini su Nemanja Bjelica i Vladimir Lučić, koji nastavljaju gdje je stao Dejan Bodiroga iz Kleka ili centar Zvezde i stalni reprezentativac bivše Jugoslavije Mirko Milićević, koji govori čak 9 jezika, rođen u Gajdobri a porijeklom iz sela Zvijerine kod Bileće.\nVeća grupa Hercegovaca iz Gajdobre večeras ide na Marakanu da bodri Aleksu Vukanovića, koji je porijeklom iz sela Dobromira sa visoravni Bobani kod Trebinja, a kako sada žive naši ljudi u Gajdobri govore nam mještani Mića Ilić i Boro Šušić, porijeklom iz Bileće i Ljubinja.\nBačka Gajdobra selo Hercegovci\nMile Matić novi direktor Alumine!


subota, 24. februar 2018. | 17:20\nZAGREB - Predsednica Hrvatske Kolinda Grabar Kitarović primila je predstavnike srpskih udruženja nestalih, u skladu sa dogovorom postignutim tokom prošlonedeljne posete Zagrebu predsednika Srbije Aleksandra Vučića.\nKako se navodi u saopštenju Kancelarije hrvatske predsednice, glavna tema sastanka bilo je pitanje rešavanja sudbine osoba srpske nacionalnosti, nestalih na području Hrvatske tokom oružanih sukoba u toj zemlji.\n"Polazeći najpre od prava porodica da saznaju istinu o sudbini svojih najmilijih, predsednica Grabar Kitarović istakla je snažnu podršku Hrvatske i istrajnu ličnu predanost u rešavanju ovog pitanja. Rekla je kako je to prvenstveno humanitarno pitanje, te da veruje kako će dijalog omogućiti jedan pozitivan iskorak", navodi se u saopštenju.\nPored Grabar Kitarovićeve, sastanku su prisustvovali predstavnici Ministarstva spoljnih i evropskih poslova, Ministarstva hrvatskih branitelja i predstavnici bezbednosno-obaveštajnih agencija Hrvatske, dodaje se u saopštenju.\nSUČIĆ: SPREMNOST NA KONTINUIRANU SARADNJU\nPomoćnik ministra hrvatskih branitelja Stjepan Sučić preneo je šta je do sada učinjeno, te je istakao spremnost na kontinuiranu saradnju o pitanjima koja su izneli predstavnici udruženja nestalih, dodaje se u saopštenju, prenela je Hina.\nRanije ove sedmice, predsednik Srbije Aleksandar Vučić primio je predstavnike hrvatskih udruženja nestalih i tom prilikom im obećao da će kao vrhovni komandant Vojske Srbije uticati da vojska preda podatke o hrvatskim veteranima nestalim 1991. godine, rekla je tada novinarima u Beogradu predsednica Saveza udruženja porodica nestalih i zatočenih hrvatskih branitelja Ljiljana Alvir.


Sportske.net - Rajo - Otkud “Tigar” u predgrađu?\nBarsa protiv najboljeg domaćina lige...\nU 19 godina koliko su ukupno odigrali u Primeri (prvi put su se plasirali krajem sedamdesetih) najbolji plasman jebio deveto mesto na prelasku vekova. Naredne sezone su zaigrali Kupu UEFA, morali da se uključe u kvalifikacije (dali su nekom timu iz Andore 16 golova). Zatim su preko Moldea, Viborga, moskovske Lokomotive i Bordoa, stigli do španskog duela sa Alavešom, koji je kasnije izgubio ono mitsko finale od Liverpula.\nOve sezone u svoj siromašnom bariju u predgrađima Madrida ponovo sanjaju Evropu.\nOdličan start nije slučajan, Rajo je ovog leta doveo verovatno najveću zvezdu u klupskoj istoriji, Radamela Falkaoa. Kako se "Tigar" obreo ponovo u gradu (igrao je za Atletiko pre deceniju) je skoro otkriveno.\nGalatasaraj ga je otpustio, Mendeš je išao od kluba do kluba u Španiji nudeći 35-godišnjeg igrača. Plata nije bila mala, dva miliona po sezoni, za manje španske klubove to je baš veliki izdatak. Čak devet klubova je odbilo da to plati Južnoamerikancu, a Rajo je rešio da se kocka i uspeo.\nSada je lako reći da su drugi bili glupi, ali zaista se ovo posmatra kao rizik. Falkao je klasa, ali nikada nije bio isti posle one povrede ligamenata u Monaku, u Turskoj je u poslednje dve sezone imao osam povreda, za Galatu je dao 19 golova u dve sezone. Kada je zdrav "Tigar" pravi razliku, to nije sporno, ali u njegovim godinama povrede se teško leče, budžet Raja je mali, niko nema ni približnu platu kao Kolumbijac. Falkao se dvoumio da li da pristupi "Pčelicama", ali ga je nagovorio dobar prijatelj Mario Suarez veteran sa kojim je igrao u Atletiku.\nTransfer je završen u samom finišu prelaznog roka, Falkao je stigao kasno, uzeo "trojku" u čast preminulog oca i dao tri gola u prva četiri susreta. Navijači su očarano, Rajo je klub Valjekasa, porodična priča, uvek uz svoj bario i lokalnu sirotinju. Falkao ih je kupio i van terena, Kolumbijac se brzo uključio u humanitarne akcije, a pomaže i imigrante poreklom iz Kolumbije koji su se naselili u ovoj zoni jeftinih i loših stanova.\nNije jedini Kolumbijac u svlačionici, doveli su golmana Arboledu iz Kolumbije, ali ispred njega i Zidanovog sina Luke je neočekivano iskočio Makedonac Stole Dimitrovski. Ovaj momak iz Kumanova je gotovo desetak godina, od praktično omladinskih dana u Španiji i tek sada se izborio da brani u Primeri, promenio je nekoliko klubova. Živopisnu družinu čini i nekadašnji beskućnik Bebe, za koga nikada nije razjašnjeno kako je završio u Mančester Junajtedu, ovaj Portugalac, dobar Ronaldov prijatelj je već nekoliko sezona u klubu. Uz Makedonca, tu je i Srbin Nikola Maraš, štoper koga se sećate iz Rada, ali i Crnogorac Esteban Saveljić. Verovatno ste čuli za priču o momku koga su naše komšije iskopale u argentinskoj ligi, pradeda mu je emigrirao iz Crne Gore u Južnu Ameriku i on je rođak bivšeg fudbalera Partizana i reprezentativca Jugoslavije Niše Saveljića. I dok ga u Crnoj Gori zovu "Gaučo", tamo gde se rodio u Argentini ima nadimak "Poljak" zbog svetle kose.\nPriznaćete da ovakav klub retko gde postoji, šteta što nisu uspeli da ubede Marijana Dijaza iz Reala da se preseli u pregrađe (Real bi nastavio da plaća veći deo njegove plate), imali bi zaista napad iz snova.\nAli, ni ovako nije loše, Rajo je torpedovao protivnike na svom stadionu ove sezone, pa Barsi neće biti baš prijatno na ovom gostovanju gde je domaćin dobio sve utakmice, uz gol razliku 12:2. Na sve se nadovezao poraz u “El Klasiku”, pa će to biti dodatno opterećenje za Katalonce.


POŽAR U FUTOGU Muškarac povređen dok je bežao od vatre\nFoto: NSU-Uživo sa novosadskih ulica / RAS Srbija\nJedna osoba lakše je povređena večeras oko 21 sat u požaru koji je izbio u porodičnoj kući u ulici Cara Lazara broj 156 u Futogu nadomak Novog Sada.\nKako saznaje "Blic", požar je izbio u jednoj od prostorija u kući, a čovek koji se nalazio u njoj dobio je nekoliko posekotina na rukama od stakla dok je pokušavao da izađe kroz prozor.\nPožar je ugašen za kratko vreme brzom reakcijom vatrogasaca koji su za svega nekoliko minuta izašli na teren, ali je uznemirio meštane zato što se gust dim nadvio nad veliki deo naselja.\nPolicija je na licu mesta izvršila uviđaj, ali se još nije oglasila tim povodom. Nezvanično, sudeći po starosti kuće reč je o neispravnim instalacijama.


"Da pozovemo na odgovornost one koji su slagali roditelje" - Užice Oglasna Tabla\nдецембар 3, 2017 децембар 3, 2017 0208\nDržava ne bi smela da podlegne pritisku antivakcinacijskog lobija i proglasi vakcinaciju neobaveznom.\nTo je izjavio epidemiolog, prof. dr Zoran Radovanović koji ističe da MMR vakcina nije uzrok autizma.\n„Neko može sutra da izmisli da će vakcinisana deca dobiti rak, ali ne može država da prekine vakcinaciju zbog toga. Postoje razne zablude koje se plasiraju…Moramo da pozovemo na odgovornost ljude koji su slagali roditelje“, rekao je Radovanović.\nMalinari najavljuju radikalizaciju protesta (VIDEO)


Počinje tretman protiv krpelja u Novom Sadu | Energetski portal Srbije\nPočinje tretman protiv krpelja u Novom Sadu\n„Ciklonizacija“ sledeće sedmice počinje tretmane protiv krpelja u Novom Sadu i prigradskim naseljima, koji će trajati sve do kraja jeseni.\nDario Aćimović, menadžer „Ciklonizacije“ za odnose s javnošću Dario Aćimović kaže da je kontrola pokazala prisustvo krpelja, te je počela priprema tretmana.\n„Bićemo spremni za tretmane početkom naredne nedelje, a kada će biti izvedeni, zavisi od vremenskih uslova. Inače, sistematska akcija obuhvata zelene javne površine, a kao i ranijih godina, akcenat će biti stavljen na prostore na kojima se okupljaju deca i prostore određene za istrčavanje kućnih ljubimaca“, kaže Aćimović.\nAćimović upozorava Novosađane na to da se tretiraju samo uređene zelene površine i da, ukoliko oni ili njihovi kućni ljubimci zalaze i na neuređene površine, obavezno posle toga treba da pregledaju da li na sebi ili svojim kućnim ljubimcima imaju krpelja.\nTakođe, ukoliko primete krpelje u svom dvorištu treba da pozovu „Ciklonizaciju“, jer njihove ekipe izlaze na teren i po pozivima građana.


Četveropartitni sastanak o Siriji u Istanbulu\npetak, 28 septembar 2018 12:42\nTurska, Rusija, Francuska i Njemačka održaće sastanak u Istanbulu o Siriji, rekao je turski predsjednik Tajip Erdogan po povratku iz Njujorka, gdje je učestvovao u 73. zasjedanju Generalne skupštine UN.\nIstanbul (Turska)Foto: Screenshot/YouTube\n"Imaćemo sastanak u Istanbulu, uz učešće Turske, Rusije, Njemačke i Francuske. Preliminarni razgovori već su počeli, još samo da ugovorimo datum", rekao je Erdogan, prenijela je televizijska stanica "Haberturk".\nOn je rekao da je "temeljno razmotrio pitanje Sirije sa šefom ruske diplomatije Sergej Lavrovim" na marginama Generalne skupštine UN.\nNa pitanje o mogućnostima za rješenje situacije u provinciji Idlib na osnovu sporazuma Turske i Rusije, Erdogan je rekao da se situacija razvija u skladu sa tim sporazumima.\n"Između 50.000 i 60.000 ljudi vratilo se svojim kućama u provinciji Idlib, i to je veoma dobra stvar. Nadam se da će tako i ostati. Ako se naši zajednički napori sa Rusijom pokažu uspješnim, onda ćemo moći da krenemo sa procesom obnove u Siriji", rekao je on.\nGovoreći o ofanzivi u Idlibu, koju Ankara smatra neprihvatljivom, Erdogan je rekao da je ruski predsjednik Vladimir Putin iznio neka uvjeravanja u tom smislu, prenio je TASS.\nOn je izjavio da za sada nema planova za ofanzivu i da je posebno naglasio važnost povlačenja teškog naoružanja koje pripada radikalnim grupama iz Idliba.\n"Najveći teret je na turskim obavještajnim agencijama, ali rad se odvija u dobrom smjeru", rekao je on.\nMore in this category: « Lavrov: Prestati sa uvođenjem unilateralnih sankcija Novi jači zemljotres u Indoneziji, ukinuto upozorenje na cunami »


O nama - MOORE\nStalna pomoć u promenjivom svetu biznisa\nMOORE Stepnehs Revizija i Računovodstvo d.o.o. je šesta najveća firma za pružanje usluga revizije, računovodstva i konsaltinga u Srbiji po kriterijumima ukupnog prihoda i broja zaposlenih, dok se po broju zaposlenih ovlašćenih revizora nalazi na prvom mestu.\nJedna smo od sedam revizorskih firmi u zemlji koja u skladu sa ovlašćenjem NBS pruža usluge revizije bankama, a od strane Komisije za hartije od vrednosti smo ovlašćeni za reviziju javnih društava (uključujući listing).\nNaš tim čini više od 60 zaposlenih različitih specijalnosti, uključujući revizore, računovođe, poreske konsultante i finansijske savetnike osposobljene da usluge prižaju na srpskom i engleskom jeziku. Osim stalno zaposlenih, naše stručne kapacitete značajno dopunjava veliki broj stalnih stručnih saradnika različitih specijalnosti, što nam omogućava da pružimo širok spektar stručnih usluga i odgovorimo na sve zahteve klijenata.\nNaša lokalna mreža kancelarija pored sedišta u Beogradu uključuje i filijale u Novom Sadu, Nišu i Zrenjaninu, što nam omogućava da budemo bliže klijentima.\nPunopravni smo član Moore Global Network Limited ( www.moore-global.com ) jedne od vodećih svetskih mreža sa više od 260 nezavisnih revizorskih, računovodstvenih i konsalting firmi, sa kancelarijama u više od 110 zemalja, više od 30.000 zaposlenih i godišnjim prihodom većim od 3 milijarde US$. Ova pripadnost našim klijentima omogućava veću prohodnost na međunarodno tržište kapitala, a zaposlenim međunarodnu stručnu obuku i razmenu iskustava.


Vesti online / Sport / Košarka / Evroliga: Barselona treća u Evropi\nEvroliga: Barselona treća u Evropi\nKatalonski gigant ubedljivom igrom u poslednjoj četvrtini došao do trećeg mesta u Evroligi.\nBoštjan Nahbar u duelu sa Nenadom Krstićem\nVeliko je pitanje bilo koji će se tim brže oporaviti od poraza u polufinalnim susretima - da li CSKA od šokantnog poraza od Makabija ili Barselona od demoliranja u režiji madridskog Reala. Međutim, košarkaši katalonskog giganta pokazali su da su u ovom trenutku za klasu ispred rivala iz prestonice Rusije, pulenima Etorea Mesine potpuno razbili koncepciju igre i slavili sa 93:78.\nUbedljivom igrom tokom skoro 30 minuta igre igrači Blaugrane došli su do zasluženog trijumfa, a posebno se ističe sjajno izdanje u poslednjoj četvrtini, koja je završena rezultatom 16:6. Takođe, treba istaći da je španski klub utakmicu dobio zahvaljujući odličnom šutu iz igre (25/43 za dva, 10/17 za tri), ali i znatno boljem skoku (25-14 / 12-7), dok je Rusi ubacili svega tri šuta za tri poena iz 12 pokušaja... Moskovljani su se ispred rivala rezultatski nalazili samo u jednom delu prve četvrtine, kada su, vođeni Krstićem i Vimsom uspeli da naprave čak sedam poena prednosti (20:13), ali... Prednost nije bila dugog veka. Jer, sa dve vezane trojke Mačiej Lampe je na samom startu druge deonice doneo Barsi preokret, posle čega katalonski gigant više nije ispuštao vođstvo, do samog kraja.\nU nastavku četvrtine proradio je Huan Karlos Navaro, koji je od saigrača dobio prostor za manevar, pa je Barsa u poslednja četiri minuta prvog poluvremena ušla sa prednošću od devet poena (46:37). Ipak, do odlaska na veliki odmor CSKA je, zahvaljujući srpskom trilingu Krstić - Teodosić - Micov uspeo da gotovo potpuno anulira zaostatak i na pauzu ode sa svega tri poena zaostatka (50:47).\nMožda i prelomni trenutak meča viđen je polovinom trećeg kvartala, kada je ekipa Ćavija Paskvala uspela da iskoristi minute bezidejne igre ruskog giganta, napravi tri mini-serije i dođe do prvog dvocifrenog plusa (65:55). Moskovljani su šutevima sa distance pokušali da se vrate u meč, ali je odbrana Barselone uradila odličan posao, a napad je do kraja uspeo da opusti ruku i zatrpa koš rivala. Lampe je nastavio da dominira u reketu, Oleson, Uertas i Papanikolau su naređali nekoliko trojki, pa je rezultat na kraju susreta iznosio 93:78. Najefikasniji igrač u ekipi Barse bio je Navaro sa 20 poena, dok je 17 dodao Lampe. Na drugoj strani Kaun je ubacio 13, a Krstić 11 poena. Micov je dodao sedam koševa, a Teodosić šest.\nKOŠARKA Evroliga: Teodosić razbio Makabi!


Neobičan spoj | Music Storyline\nLepota stvaranja muzike jeste u tome što ne postoje granice u procesu njenog nastajanja. Muzika može nastati tamo gde je najmanje očekujemo, kao spoj nečega o čemu nismo mogli ni da sanjamo. Te činjenice su svesni i članovi Orkestra povrća (The Vegetable Orchestra) koji muziku izvode na instrumentima koje sami prave od povrća!\nČim doputuju u grad u kome će imati koncert, članovi orkestra se prvo upute na lokalnu pijacu kako bi kupili povrće koje je tog dana u ponudi. A onda uveče – Voilá, izvode muziku na instrumentima koje naprave od povrća koje su kupili tog jutra! Prava umetnost, nema šta 🙂\nNa današnjoj plejlisti biće dosta „neobičnih spojeva“, ali savetujem vam da im pružite šansu, zato što vas očekuje mnogo dobre muzike na linkovima ispod 🙂\nAko želite da saznate nešto više o ovom neobičnom Orkestru povrća i njihovoj priči, preporučujem vam da pogledate ovaj video 🙂


MMF predviđa manji rast u 2013.\nMeđunarodni monetarni fond smanjio je prvobitnu prognozu globalnog ekonomskog rasta i saopštio da razvijene zemlje mogu da očekuju prepreke na putu oporavka.\nStručnjaci MMF-a smatraju da će globalni rast u 2013. iznositi oko 3,3 odsto, što je dve desetine procenta manje od njihove procene na početku godine. Oni, pak, veruju da će rast biti bolji tokom 2014.\nDanašnji izveštaj prethodi redovnom godišnjem zasedanju najviših finansijskih funkcionera koje kasnije ove nedelje počinje u Vašingtonu. MMF je saopštio da će zbog smanjenja vladine potrošnje američka ekonomija rasti po stopi od svega 1,9 odsto, ali predviđa da će se najveća svetska ekonomija razvijati brže u 2014.\nUkoliko se posmatra kao celina, evrozona je u recesiji i njena ekonomska aktivnost će se tokom 2013. smanjiti za tri desetine procenta, ali MMF predviđa da će se recesija okončati i da će u evrozoni sledeće godine biti zabeležen rast.\nNapredne ekonomije poput Brazila, Indije i Južne Afrike, kao i zemlje u razvoju ostvariće mnogo bolje rezultate i zabeležiti rast od 5,3 odsto tokom ove i još veći tokom naredne godine. Kina bi, prema predviđanju MMF-a ove godine trebalo da ostvari rast od 8 procenata.


Učestvuje osam ekipa: U Doboju danas počinje 51. Međunarodni rukometni TV turnir šampiona – Sport Centar Učestvuje osam ekipa: U Doboju danas počinje 51. Međunarodni rukometni TV turnir šampiona – Sport Centar\nU Doboju danas počinje 51. Međunarodni rukometni TV turnir šampiona na kojem će učestvovati osam ekipa iz BiH, Francuske, Srbije, Slovačke, Kine, Češke i Sjeverne Makedonije, a trajet će do subote 24. avgusta.\nTurnir će biti otvoren u 17.00 sati na Stadionu sportskih igara, a otvorit će ga ministrica porodice, omladine i sporta Republike Srpske Sonja Davidović\nEkipe koje će učestvovati na turniru su: Sloga iz Doboja, Izviđač iz Ljubuškog, Tatran Prešov iz Slovačke, Vojvodina iz Srbije, Being iz Kine, Krins iz Šicarske, Eurofarm iz Sjeverne Makedonije i Šartr iz Francuske.\nFinansijska konstrukcija turnira procijenjena na oko 250.000 KM (150.000 KM – smještaj, 70.000 KM – nagrade, ostalo).\nPrvo mjesto – 10.000 eura\nDrugo mjesto – 7.500 eura\nTreće mjesto – 5.000 eura\nCeremoniju otvaranja i susret Sloga – Bejing od 17 sati prenosit će RTRS. Prošlogodišnji pobjednik dobojskog turnira bila je ekipa slovačkog Tatran Prešova.\nmedjunarodni rukometni tv turnir sampionark sloga doboj\nU finalu pobijedili Eurofarm: Francuski Chartres pobjednik TV Turnira šampiona u Doboju


Građani će moći da uvoze polovnjake i iz SAD ili Kine, ali će pre vožnje morati ovo da urade - Infobrif\nGrađani će moći da uvoze polovnjake i iz SAD ili Kine, ali će pre vožnje morati ovo da urade\nObjavljeno 12.01.2020. u 18:23 poslednja izmena 12.01.2020. u 18:08\nGrađani Srbije moći će da uvoze polovnjake i iz SAD ili Kine, odnosno automobile čija proizvodnja nije u potpunosti usklađena sa EU standardima, ako budu usvojene izmene Zakona o bezbednosti saobraćaja koje su ušle u skupštinsku proceduru.\nIzmenama ovog zakona bila bi otvorena vrata i za vozila koja nemaju EU homologaciju, čiji je uvoz do sada bio nemoguć, a cena im je često niža u odnosu na ona koja dolaze iz EU, piše Blic.\nStručnjaci tako procenjuju da su vozila u SAD jeftinija za 20 do 30 odsto u odnosu na adekvatne modele u EU, pa bi njihov uvoz u Srbiju mogao da se isplati, bez obzira na višu cenu transporta. Uvoz automobila kojima nije određen evrostandard neće biti neselektivan, a to stoji i u obrazloženju izmena ZOBS-a koje se odnose na 249. član postojećeg zakona.\nTu se navodi da postoji „nedostatak zakona“ kada su u pitanju upotrebljavana vozila sa tržišta gde se ne primenjuju usaglašeni tehnički uslovi koji važe i kod nas i u EU. Kako je objašnjeno, na takvim vozilima „neusaglašenosti se mogu u nekim slučajevima otkloniti prepravkama, uglavnom na svetlosnim i svetlosno-signalnim uređajima, uređajima za kontrolu i davanje znakova, odnosno instrument tabli vozila, uz utvrđivanje graničnih vrednosti izduvne emisije“.\nSve to bi bilo utvrđeno „prema bližim uslovima u propisu o ispitivanju vozila u odgovarajućoj proceduri“, navodi se u obrazloženju izmena zakona. Tako bi vozila, na primer iz SAD, Kine ili neke druge zemlje u kojoj se ovi standardi ne primenjuju, mogla da budu uvezena uz minimalne prepravke i ako se utvrdi da zadovoljavaju tehničke uslove, među kojima je i emisija izduvnih gasova.\nKako stoji u predlogu, ispitivanja takvih vozila sprovodi Agencija za bezbednost saobraćaja, koja može da ovlasti druge firme da to rade u njeno ime.\nDirektor Centra za motorna vozila AMSS Milan Božić podvlači za Blic da bi Srbija izmenama ovog zakona praktično imala istu proceduru uvoza vozila bez EU homologacije, kao i Evropska unija.\n„Ta vozila koja se uvoze moraće da ispune uslove u vezi sa emisijom izduvnih gasova koji važe u EU. Takođe, takvi automobili neće moći da se voze na našim putevima bez odgovarajućih prepravki. Tu pre svega mislim na saobraćajno-svetlosnu signalizaciju. Na primer, u SAD su farovi simetrični, a u Evropi asimetrični. Sve te uslove šta će i kako moći da se uvozi od automobila bez EU homologacije propisaće pravilnik“, objašnjava Božić i dodaje da bi AMSS trebalo da kontroliše prepravke vozila bez EU homologacije.\nI Milan Belin iz Asocijacije uvoznika vozila i delova kaže da se Srbija ovim izmenama prilagođava realnosti u EU.\n„Videćemo kako će to uticati na tržište u Srbiji. Ne treba zaboraviti da prepravke svetlosne signalizacije, kao i prebacivanje instrument table iz milja u kilometre imaju određenu cenu. Takođe, kod nekih američkih modela biće neophodna i promena kočionog sistema, što nije jeftino. Transport vozila iz SAD sigurno košta nekoliko hiljada dolara“, tvrdi Belin za Blic.


Odron kod Banje Luke "progutao" regionalnu cestu (VIDEO) - Kameleon M&M\nOdron kod Banje Luke “progutao” regionalnu cestu (VIDEO)\nOdron zemlje na putu između Banje Luke i Turbeta, koji se desio usljed obilnih kiša koje su pogodile taj dio BiH, spriječio je jučer odvijanje saobraćaja.\nKako saopćava Bosanskohercegovački auto-moto savez, zbog spomenutog većeg odrona obustavljen je saobraćaj na regionalnom putu R-413 Turbe – Banja Luka u kanjonu Ugra.\nTakođer, u tom dijelu zemlje kiša je aktivirala najmanje dva klizišta, jedno na regionalnoj cesti R-414, a jedno na magistralnom putu M-16, mada saobraćaj na tim pravcima nije obustavljen, ali se odvija usporeno.\nKako se navodi iz Federalnog hidrometeorološkog zavoda, danas će uglavnom biti pretežno oblačno vrijeme sa kišom, pljuskovima i grmljavinom, pa je za očekivati da se ovavke slike sutra ponove.\nKanađanin uhapšen u Banjoj Luci s većom količinom kokaina (FOTO)\nStravičan slučaj u BiH: Alem (20) silovao 67-godišnju staricu, predložen pritvor